Kulturväven is 'n kultuursentrum langs die rivier Ume in Umeå in die Sweedse provinsie Västerbottens län. Kulturväven is in 2011-2014 gebou as deel van die stadsontwikkelingsprojek Staden mellan broarna ("Stad tussen die brûe"). Die opdraggewer was die munisipaliteit Umeå en die plaaslike makelaarsmaatskappy Balticgruppen, via die onderneming Väven i Umeå AB. Die totale oppervlakte is 24 000 m2 en die totale koste is op sowat 700 miljoen krone geraam, die werke aan die binnekant uitgesluit. Die argitekte is die Noorse maatskappye Snøhetta en White Arkitekter, wat ook aan die bou van enkele geboue op die Umeå-kunskampus saamgewerk het. Die kultuursentrum huisves 'n paar kulturele instellings wat voorheen in ander dele van die stad gevestig was, asook 'n paar nuwe kulturele inisiatiewe. Die gebou bevat werkwinkels, 'n kulturele jeugsentrum, teaters, die stadsbiblioteek, die rolprentteater Folkets Bio en die Kvinnohistoriskt-museum ("historiese museum van vroue"). Nog voor die inhuldiging van die gebou was daar beskuldigings dat die ontwerp plagiaat is omdat drie vertikale geboue met soortgelyke fasades al in 2006-2008 in Kopenhagen gebou is.


Die Old Vicarage is 'n ou vikarishuis in Grantchester, 'n dorp in die Engelse graafskap Cambridgeshire, wat met die digter Rupert Brooke verbind word. Brooke, wat in die nabyheid van die huis gewoon het, het dit in sy gelyknamige gedig, wat in Mei 1912 in die Café des Westens in Berlyn ontstaan het, onsterflik gemaak. Die Old Vicarage is omstreeks 1685 gebou om 'n ouer vikariswoning uit die 15de eeu te vervang. In 1820 is dit in private hande geplaas. Dertig jaar later, in 1850, het Samuel Page Widnall (1825-1894) die huis gekoop en uitgebrei om sy drukkerybesigheid, die Widnall Press, daarin te vestig. In 1910 was die vikarishuis in besit van Henry en Florence Neeve by wie Rupert Brooke 'n kamer gehuur het. Brooke se ma het die huis in 1916 gekoop en dit aan sy vriend, die ekonoom Dudley Ward, gegee. In die 1980's het die romanskrywer en politikus Jeffrey Archer die huis saam met sy vrou Mary, 'n wetenskaplike, gekoop. Mary Archer: The Story of The Old Vicarage Grantchester Geargiveer 21 Januarie 2015 op Wayback Machine


Die Suid-Afrikaanse parlementsverkiesing van 1924 het op 19 Junie 1924 plaasgevind. Tydens die verkiesing is 135 verteenwoordigers vir die Volksraad van Suid-Afrika verkies. Groeiende ontevredenheid met die regering van Jan Smuts lei tot 'n nederlaag vir die regerende party nadat die pro-Afrikaner Nasionale Party en die Arbeidersparty 'n koalisie vorm. Genl. Barry Hertzog en kol. Frederic Creswell stel vervolgens die nuwe regering saam en Hertzog word as die 3de Eerste Minister van Suid-Afrika ingesweer, 'n posisie wat hy tot 1939 beklee. Die koalisie was as die Pakt-regering bekend. Die Suid-Afrika-wet van 1909 maak voorsiening vir 'n Afbakeningskommissie om die grense van die kiesafdelings te definieer. Die verteenwoordiging per provinsie, onder die vierde verslag van 1923, word in die tabel hieronder uiteengesit. Die syfers in hakies is die aantal kiesafdelings in die vorige (1919) afbakening. As daar geen syfer tussen hakies is nie, het die aantal onveranderd gebly. Daar was 413 136 geregistreerde kiesers, waarvan 319 047 gestem het. Daar is nie 'n amptelike syfer vir die aantal bedorwe stemme bekend nie.


Die Makapansgat is kalksteengrotte sowat 25 km noordoos van Potgietersrus in die Limpopoprovinsie van Suid-Afrika. Die grotte het 'n dubbele ingang wat aaneen loop en lei na reusagtige grotte. Die grotte het bekend geraak met die beleg van Makapan in 1854. In November 1854 het hoofman Mokopane (Makapan) die grotte as wegkruipplek gebruik nadat hy 'n groep Boere onder kommandant Hermanus Portgieter vermoor het. 'n Strafekspedisie is teen hom geloods waartydens bykans die hele stam na 'n beleg van 25 dae uitgewis is. Kommandant-generaal Piet Potgieter is tydens die beleg deur 'n skoot uit die grotte gedood. Sy lyk is deur sy vriend, die latere pres. Paul Kruger uit die ingang van die grot gered. Die grot het groot argeologiese en paleontologiese waarde. Die aapmens Australopithecus africanus is onder andere hier gevind. Op Pad in Suid-Afrika. B.P.J. Erasmus. 1995. ISBN 1-86842-026-4 Ensiklopedie van Suidelike Afrika, Eric Rosenthal, 1967 Wikimedia Commons het meer media in die kategorie Makapansgat. Hierdie Suid-Afrika-verwante artikel is slegs 'n saadjie. U kan ons wikipedia help deur dit uit te brei.


Poroderma is 'n genus van haaie wat aan die familie van kathaaie (Scyliorhinidae) behoort. Die genus bestaan uit twee spesies wat in Suid-Afrika voorkom. Hierdie haaie is gewoonlik grys met donker strepe. Hulle is nagdiere en verkies kusgebiede waar hulle naby die bodem tot 'n diepte van tot 100 meter diep leef. Hulle verkies klein grotte en skeure. Hul dieet bestaan gewoonlik uit skaaldiere, maar hulle voed ook op klein vissies. Hul gemiddelde lengte is tussen 60 en 80 cm, met 'n maksimum lengte van ongeveer 100 cm. Tydens geboorte is hulle ongeveer 15 cm lank. Hulle is nie gevaarlik vir mense nie. Poroderma africanum – Streephaai - (Gmelin, 1789) Poroderma pantherinum – Luiperd-kathaai - (Müller & Henle, 1838) Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Froese, Rainer, en Daniel Pauly, eds. (2009). Spesies van Poroderma in FishBase. Februarie 2009-weergawe. Wikimedia Commons het meer media in die kategorie Poroderma. Hierdie artikel is ’n saadjie. Voel vry om Wikipedia te help deur dit uit te brei.


Katipunan (KKK) was 'n rewolusionêre beweging in die Filippyne. Die beweging is in 1892 in Manila gestig met die doel om die Filippyne se onafhanklikheid van Spanje te bewerkstellig. Die leier van die beweging was die mede-stigter, Andres Bonifacio. Hulle opereer aanvanklik ondergronds tot hul bestaan in 1896 deur die Spanjaarde ontdek is. Direk na hul ontdekking breek die Filippynse Rewolusie uit. Die woord "katipunan" beteken letterlik 'assosiasie'. Dit kom van die Tagalog wortel "tipon", wat "kom bymekaar" of "samelewing" beteken. Die organisasie se amptelike naam was Kataas-taasan, Kagalang-galangang Katipunan ng̃ mg̃á Anak ng̃ Bayan (Afrikaans: Hoogste en Mees Eerbare Vereniging van die Kinders van die Nasie; Spaans: Suprema y Venerable Asociación de los Hijos del Pueblo). Die groep was ook onder die akroniem KKK bekend, hoewel hulle geen verbintenis met die Ku Klux Klan (wat ook die akroniem gebruik het) gehad het nie. Woods, Damon L. (2006) [2006]. The Philippines: a global studies handbook. ABC-CLIO. ISBN 1-85109-675-2. Hierdie artikel is ’n saadjie.


Internasionale oranje is 'n skril oranje kleur wat gebruik word om struikelblokke uit te wys, deur die verhoging van die kontras met omliggende voorwerpe en lug op die agtergrond. Dit is soortgelyk aan vlamoranje, nog 'n kleur wat gebruik word vir dié doel. Dit is egter donkerder en het 'n rooier kleur, en hoewel vervaardigers soms nie voldoen aan die standaarde nie, is dit moeilik om dit te onderskei van soortgelyke kleure. Die Golden Gate-brug en die Tokiotoring is in internasionale oranje geverf, asook die drukpakke van die bemanning van die ruimtependeltuig (verwys na as die "gevorderde bemanningsontvlugpak"). Die uitrusting vir 'n hoë-vlug in die Amerikaanse Lugmag het eerder 'n ligter skakering. In die lugvaartbedryf, word internasionale oranje algemeen gebruik om die dele aan te dui wat getoets word. Die kleur word as strepe geverf aan die kante van die Amerikaanse Kuswag se skepe. Golden Gate-brug Tokiotoring Volgens verskeie kleurskemas word internasionale oranje as volg voorgestel: Lys van kleure


'n Flens (Engels: flange) is 'n eksterne rand of interne ring ter versterking. 'n Pypflens word aan die punte van pype geheg om pype te las of om meetskywe of kleppe aan die pyp te heg. Die volgende verskillende pypflense word verkry (die Engelse naam word in hakies aangedui): Plat gesig (flat face) Verhewe gesig (raised face) xxx (lap joint) Ringlas (ring joint) Manlik en vroulik (male and female) Tong en groef (tongue and groove) Hierdie artikel is ’n saadjie. Voel vry om Wikipedia te help deur dit uit te brei.


Karibiese groen is 'n kleur in die Crayola-reeks sedert 1998. Volgens verskeie kleurskemas word karibiese groen as volg voorgestel: Lys van kleure


Die vakterm Geest verwys na 'n landskapsvorm in Noord-Duitsland, Vlaandere, Nederland en Denemarke wat gedurende die ystydperke deur sandafsettings gevorm is en met alluviale vleilande kontrasteer. Aangesien die Geest steeds uit hoër geleë terrein bestaan, word daarna ook as Geestruggens of sandruggens verwys. Die term is afgelei van die Nederduitse adjektiewe gest ("droog", "onvrugbaar") en güst ("onvrugbaar" by melkgewende diere). In die noordwestelike dialekte van Nederduits word die landskap ook Gast genoem. Hiervan afgelei is plekname soos Tergast of Holtgast. 'n Ander sinoniem is Geist, wat ook in plekname soos Geistviertel, Hohe Geist of Hölzengeist voorkom. Jost Trier: Wege der Etymologie. Berlyn: Schmidt 1981, bl. 27 Ernst Wilhelm Förstemann: Die deutschen Ortsnamen. Nordhausen: Ferd. Förstemann 1863, bl. 62


Malan is 'n Franse familienaam wat algemeen onder Afrikaners van Hugenote afkoms voorkom. Avril Malan, Springbokkaptein Daniël François Malan (1874 – 1959), 4de eerste minister van Suid-Afrika Magnus Malan Nico Malan Rian Malan Sailor Malan, vlieënier tydens die Tweede Wêreldoorlog Wynand Malan François Stephanus Malan Alles Malan, Suid-Afrikaanse televisiereeks


Die Shangani-patrollie het bekendheid verwerf toe dit na heftige verset deur die Matabeles uitgewis is tydens die Eerste Matabele-oorlog by die Shanganirivier op 4 Desember 1893. 'n Patrollie, onder leiding van majoor Allan Wilson het die Matabelekoning, Lobengula probeer opspoor. Tydens hul terugtog het die Shanganirivier afgekom en was hulle vasgekeer. Hulle word deur 'n groot Matabelemag aangeval. Die patrollie veg totdat hulle uit ammunisie raak en staan op en sing God save the Queen tot die laaste man sneuwel. Drie manne oorleef die aanval nadat hulle gestuur was om versterkings te vind. Die res is tydelik naby Zimbabwe begrawe en is later ter ruste gelê by World's View in die Matopos waar hulle heldedaad met 'n monument herdenk word. Ensiklopedie van Suidelike Afrika. Eric Rosenthal. 1967 Hierdie artikel is ’n saadjie. Voel vry om Wikipedia te help deur dit uit te brei. Koördinate: 18°47′49″S 28°13′40″O / 18.79694°S 28.22778°O / -18.79694; 28.22778


Ester is die 17de boek in die kanon van Hebreeuse Geskrifte wat as die Ou Testament in die Bybel opgeneem is. Die boek Ester vertel dat die Poerimfees ontstaan het ter herdenking aan die behoud van die Jode in die Persiese Ryk nadat daar beplan was om hulle uit te roei. Die apokriewe boek: Toevoegings tot die boek van Ester Die Bybel: Nuwe vertaling (Bybelgenootskap van Suid-Afrika) Wikiwoordeboek het 'n inskrywing vir Ester.


Die eerste brief van Johannes is die 23ste boek in die Nuwe Testament van die Bybel. In hierdie brief is daar blyke van kommer oor die feit dat gelowiges in die war gebring word deur dwaalleraars wat beweer dat die Seun van God nie werklik mens geword het nie en dat Jesus dus nie die Christus is nie. Wie dit glo, kan nie in gemeenskap met God en met Jesus Christus leef nie en kan ook nie in die regte verhouding tot medegelowiges staan nie. Christus Jesus is die Seun van God wat mens geword het. Wie dit nie bely nie, is 'n antichris. God is lig en God is liefde. Wie aan God behoort, lewe in die lig en in die liefde. Dit is die voorwaarde vir gemeenskap met God en met die medegelowiges. Die Bybel: Nuwe vertaling (Bybelgenootskap van Suid-Afrika)


National Oceanic and Atmospheric Administration Stigtingsdatum 3 Oktober 1970 Hoofkwartier Silver Spring, Maryland  Verenigde State Sleutelpersone Kathryn Sullivan Webtuiste www.noaa.gov Die National Oceanic and Atmospheric Administration (NOAA) is 'n regeringsorganisasie in die VSA wat fokus op meteorologie en oseanografie. Die NOAA is op 3 Oktober 1970 gestig, nadat die Amerikaanse president Richard Nixon voorgestel het dat 'n nuwe organisasie in die lewe geroep word vir beter beskerming teen natuurgevare, vir 'n beter begrip van die omgewing, en vir die eksplorasie en ontwikkeling van mariene hulpbronne. NOAA www.noaa.gov URL besoek op 6 Julie 2014 Hierdie artikel is ’n saadjie. Voel vry om Wikipedia te help deur dit uit te brei.


Geelbruin (ook vaalgeel) is 'n kleur wat tussen geel en bruin op die kleurwiel lê. Volgens verskeie kleurskemas word geelbruin as volg voorgestel: Lys van kleure Hierdie artikel is ’n saadjie. Voel vry om Wikipedia te help deur dit uit te brei.


Volgens verskeie kleurskemas word kadetblou as volg voorgestel: Lys van kleure


Die Mikojan-Goerewitsj MiG-25 (Russies Микоян МиГ-25) is 'n derdegenerasie-vegvliegtuig wat in die Sowjetunie ontwerp is met die oog op lugsuperioriteit. Nadat die MiG-25 in die 1960's deur die ontwerpateljee van Mikojan-i-Goerewitsj ontwikkel is, is dit in 1970 deur die Sowjetlugmag in gebruik geneem. Die vegvliegtuig is nog steeds in beperkte diens van die Russiese Lugmag en andere. Toe die vliegtuig die eerste keer op verkenningsfotografie (spioenasie) deur die Weste waargeneem is, het die groot vlerkoppervlak 'n enorme en hoogsbeweeglike vegter voorgestel. Terselfdertyd het die Amerikaanse ontwerpsteorieë ook tot hoër beweeglikheid ontwikkel, te danke aan gevegsondervinding wat tydens die Viëtnamoorlog opgedoen is. Die bestaan van die MiG-25 het tot ernstige kommer in die Westerse wêreld gelei, en 'n dramatiese prestasieverbetering is versoek vir die F-15 Eagle wat onder ontwikkeling was in die laat-1960's. Die vermoëns van die MiG-25 is beter verstaan in 1976 toe die Sowjet-vlieënier Viktor Belenko in 'n MiG-25 via Japan oorgeloop het na die Verenigde State van Amerika.


Pi-Ramses (Pi-Ramses Aa-nachtoe, "Huis van Ramses, Groot in Oorwinning") was die nuwe hoofstad wat deur farao Ramses II (bewind 1279–1213 v.C.) van die 19de Dinastie laat bou is by Qantir, naby die ou terrein van Avaris. Die stad het voorheen gedien as ’n somerpaleis van Seti I (omstreeks 1290–1279 v.C.), en is vermoedelik reeds deur Ramses I (omstreeks 1292–1290 v.C.) laat bou terwyl hy onder Horemheb gedien het. Oorspronklik is geglo die stad het minder belangrik geword ná die val van die Egiptiese owerheid in die buiteland tydens die 20ste Dinastie, en dat dit daartoe gelei het dat die stad sy status as koninklike woonplek verloor het. Dit is nou bekend dat die sytak van die Nylrivier waaraan die stad geleë was, omstreeks 1060 v.C. begin toeslik het en dat die stad toe nie water gehad het nie. ’n Nuwe sytak is eindelik meer wes gevorm. Die 20ste Dinastie het hul woonplek na die nuwe sytak geskuif en die stad Tanis as nuwe hoofstad van Benede-Egipte gebou op sy oewer, 100 km noordwes van Pi-Ramses.


Die Atlas Cheetah is 'n Suid-Afrikaanse vegvliegtuig wat ontwikkel is vir die Suid-Afrikaanse Lugmag (SALM) en tans nog deur die Ecuadorse Lugmag en Chileense Lugmag gebruik word. Dit was die eerstes wat gebou is as 'n groot opgradering van die Dassault Mirage III deur die Atlas Vliegtuigkorporasie (later Denel Aviation) van Suid-Afrika (gestig in 1965) en is gebaseer op die Israeliese Kfir vegter. Drie verskillende weergawes is geskep: 16 tweesitplek Cheetah D, 16 enkelsitplek Cheetah E en 38 enkelsitplek Cheetah C. Die Cheetah E is in 1992 onttrek en uit diens gestel en die Cheetah C en D in April 2008, hulle is almal in Suid-Afrika vervang deur die Saab JAS 39 Gripen. 'n Beperkte aantal word nog in Suid-Afrika bedryf as toetsvliegtuie vir Denel by die Overberg toetsbaan. Lys van vegvliegtuie Wikimedia Commons het meer media in die kategorie Atlas Cheetah.


USS Long Beach Die USS Long Beach was 'n kruiser van die Amerikaanse Vloot en die eerste oppervlakskip wat deur kernkrag aangedryf is. Dit is ook slegs toegerus met begeleide missiele en was die enigste skip van sy soort. Aanvanklik is die skip in 1956 ontwerp as 'n fregat van 7 800 ton met een grond-tot-lug missiellanseerder. Ná voltooiing in 1961 het die skip 14 200 ton verplaas en is met heelwat meer missiele toegerus. Dit het VS$333 miljoen gekos. Die Long Beach het in 1964 geskiedenis gemaak toe hy saam met die reuse USS Enterprise vliegdekskip en USS Bainbridge kruiser in 65 dae om die wêreld gevaar het sonder om eenkeer te stop. Die skip is deur twee Westinghouse CIW reaktors via twee stoomturbines aangedryf. Elke reaktor lewer ongeveer 40 000 dryfasperdekrag wat 'n maksimumspoed van oor die 30 knope verseker. Die skip se brug is gehuisves in 'n vierkantige toring wat baie lyk soos die eiland van die USS Enterprise. Dit het ook geen skoorsteen nie. The US War Machine. An encylopedia of American military equipment and strategy. Salamander Books. ISBN 0 86101 016 7


Djebel Barkal (Arabies: جبل بركل) is ’n klein berg by die dorp Karima sowat 400 km noord van Khartoem, Soedan. Dit staan by ’n groot draai in die Nylrivier in ’n streek met die naam Nubië. Dit word ook Jebel of Gebel Barkal gespel. Die berg is 98 m hoog, is plat bo en is oënskynlik as ’n landmerk gebruik deur handelaars op die belangrike roete tussen Sentraal-Afrika, Arabië en Egipte omdat die rivier daar maklik was om oor te steek. Die berg en die historiese stad Napata aan sy voet is in 2003 deur Unesco tot wêrelderfenisgebied verklaar. Omstreeks 1450 v.C. het die Egiptiese farao Toetmoses III sy ryk tot in dié streek uitgebrei en Djebel Barkal as sy suidelike grens beskou. Daar het hy ’n veldtog gevoer naby die stad Napata, wat sowat 300 jaar later die hoofstad van die onafhanklike Koninkryk van Koesj geword het. Die 25ste-dinastiese Egiptiese koning Pije het tydens die Nuwe Ryk se bestaan sy tempel van Amoen in dié stad laat bou en sy Oorwinningstele van sy 20ste bewindsjaar in die tempel opgerig.


Skimstam is 'n paramorfeem met oënskynlik betekenis maar in werklikheid geen gespesifiseerde betekenis nie. Volgens Prof. Gerhard van Huysteen is n skimstam die teenoorgestelde van 'n zeromorfeem omrede skimstamme wel vorme het, maar geen betekenis het nie. Verder sê van Huysteen dat skimstamme ook soos morfeme lyk, maar dit net in een of twee ander woordvorme voorkom. Voorbeelde in Afrikaans van skimstamme sluit die volgende in: boe in boe-pens, tjoep in tjoep-stil. Hierdie woorde lyk soos n morfeem maar is eintlik nie volwaardig nie, omrede hulle in geen ander woord voorkom nie. Skimstamme vorm deel van die morfologie van Afrikaans en val onder die paramorfeen afdeling van morfologie. Van Huyssteen, GB. (2014) Kontemporêre Afrikaanse Taalkunde., Pretoria: Van Schaik Uitgewers.. ISBN 978-0-627-03019-2 Hierdie artikel is ’n saadjie. Voel vry om Wikipedia te help deur dit uit te brei.


Duits-Kameroen (Duits: Kamerun) was vanaf 1884 tot 1919 'n kolonie van die Duitse Keiserryk op die gebied van die huidige Kameroen en kleiner gebiede in Nigerië, Gaboen, Tsjad, die Sentraal-Afrikaanse Republiek en die Republiek van Kongo. Duits-Kameroen het 'n bevolking van omstreeks 4,6 miljoen gehad en was daarmee een van die grootste Duitse kolonies. Die kolonie het aanvanklik 'n oppervlakte van 495 000 km² gehad, ná die anneksasie van Nieu-Kameroen in 1911 het dit 'n oppervlakte van 790 000 km² gehad en dit was daarmee omstreeks 1,3-keer groter as die Duitse Keiserryk. Deur die Verdrag van Versailles van 1919 het Kameroen amptelik in die besit van die Volkebond gekom wat op sy beurt 'n mandaat oor die bestuur aan die Verenigde Koninkryk en Frankryk gegee het. Daarna is Kameroen in 'n Britse en 'n Franse deel verdeel. Sedert 1961 behoort albei tot die onafhanklike republiek van Kameroen. Julius von Soden (1885–1891) Eugen von Zimmerer (1891–1895) Jesko von Puttkamer (1895–1907) Theodor Seitz (1907–1910) Otto Gleim (1910–1912) Karl Ebermaier (1912–1916/19) Voorgestelde vlag van Duits-Kameroen (nooit gebruik), 1914.


Sewe oorlogskepe van die Britse Vloot het die naam HMS Invincible gedra. HMS Invincible (1747) was oorspronklik die Franse 74-kanon linieskip L'Invincible, wat gekaap is by Kaap Finisterre in 1747. Hy was die eerste doelgeboude 74-kanonskip om in die Britse Vloot te dien. HMS Invincible (1765) was 'n 74-kanonskip wat in 1765 by Deptford ter water gelaat is en sy kommisie by Portsmouth in 1776 ontvang het. Tydens sy loopbaan was hy betrokke by die Slag van Cape St. Vincent (1780) (teen die Spaanse Vloot) en die Slag van St. Kitts en die Glorious First of June (albei teen die Franse Vloot). Hy was ook betrokke by die inval van St. Lucia, Trinidad en Suriname. Hy het langs die kus van Norfolk gestrand in 1801, met die verlies van 400 lewens. HMS Invincible (1808) was 'n 74-kanonskip wat ter water gelaat is by Woolwich in 1808. Hy was in aksie in die Skiereilandse Oorlog, ter ondersteuning van die Britse magte. Hy is afgelê in 1814 en afgetakel in Plymouth in 1861.


Die 19de eeu v.C. het geduur van 1900 tot 1801 v.C. Hetieteryk in Anatolië. 1900 v.C.: Proto-Griekse invalle in Griekeland. Omstreeks 1900 v.C.: Die val van die Sumeriese dinastie. Omstreeks 1900 v.C.: Die Mokaja aan die Stille Oseaan by die hedendaagse Mexiko maak kakaodrankies. Omstreeks 1897 of 1880 v.C.: Senoesret II van Antieke Egipte se 12de Dinastie begin regeer. 1878 of 1874 v.C.: Farao Senoesret II sterf. 1878 of 1874 v.C.: Farao Senoesret III begin regeer in Egipte. 1876 v.C.: Die Israeliete kom in Egipte aan ná twee jaar van hongersnood, volgens een vertolking van interne Bybelse chronologie; ’n alternatiewe datum is 1986 v.C.). Omstreeks 1860 v.C.: Farao Senoesret III lei veldtogte teen Nubië. 1855 of 1839 v.C.: Farao Senoesret III sterf.


Die 25ste eeu v.C. het geduur van 2500 tot 2401 v.C. Omstreeks 2900-2334 v.C.: Die Mesopotamiese oorloë van die Vroeë Dinastie. Omstreeks 2500 v.C.: Rys word bekend gestel in Maleisië. Omstreeks 2500 v.C.: Ontwikkeling van die Hipogeum van Ħal-Saflieni by Paola, Malta. Omstreeks 2500 v.C.: Die Valleitempel van Chafra word in Giza gebou. Omstreeks 2494 v.C.: Die einde van die 4de Dinastie in Antieke Egipte en die begin van die 5de Dinastie. 2492 v.C.: Die tradisionele datum van die stigting van die Armeense volk. Omstreeks 2450 v.C.: Die einde van die Vroeë Dinastie IIIa en die begin van die Vroeë Dinastie IIIb in Sumer. Omstreeks 2400-2200 v.C.: Die bou van Stonehenge.


Die 30ste eeu v.C. het geduur van 3000 tot 2901 v.C. Omstreeks 3000 v.C.: Vroeë landbou in Noord-Afrika. 3000 v.C. – 2600 v.C.: Vroeë tydperk in die Indus-vallei. Omstreeks 3000 v.C.: Neolitikum eindig. Omstreeks 3000 v.C.: Djer, die derde farao van Antieke Egipte, begin regeer. Omstreeks 3000 v.C.: Bouwerk begin aan Caral, die eerste stad in die Amerikas. Omstreeks 3000 v.C.: Troje word gestig. Omstreeks 3000 v.C.: Bouwerk aan Stonehenge begin. 3000 v.C. – 2000 v.C.: Die Wêreldbevolking is sowat 30 miljoen. Omstreeks 3000 v.C.: Die Egeïese Bronstydperk begin. Omstreeks 2955 v.C.: Djer, die derde farao van Egipte, sterf. Omstreeks 2950 v.C.: Die eerste definitiewe gebruik van ’n Nebtynaam deur die 1ste-dinastiese farao Semerchet.


Die Draak-pylstert (Himantura jenkinsii) kom voor in die Indiese-Pasifiese area en aan die ooskus van Afrika suidwaarts tot by Durban. In Engels staan die pylstert bekend as die Dragon stingray. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 Manjaji, B.M., Fahmi & White, W.T. (2006). "Himantura jenkinsii". IUCN Rooilys van Bedreigde Spesies. Weergawe 2010.2. Internasionale Unie vir die Bewaring van die Natuur. Besoek op 26 Augustus 2010.AS1-onderhoud: meer as een naam: authors list (link) AS1-onderhoud: ref=harv (link) Wikimedia Commons het meer media in die kategorie Draak-pylstert. http://www.fishbase.org/summary/Himantura-jenkinsii.html Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Jacobsdal is 'n gemeente in die Vrystaatse Sinode van die Nederduitse Gereformeerde Kerk met sy middelpunt op die dorp Jacobsdal. Dis in 1860 gestig as die sewende gemeente van die Vrystaatse Kerk en die 79ste gemeente in die hele NG Kerk. In die Vrystaat is net Winburg (1841), NG gemeente Fauresmith (1848), Bloemfontein (1848), Harrismith (1849) en Boshof (1856) ouer. Ten tyde van Jacobsdal se stigting was hierdie gebied nog deel van die Kaapse Kerk en bekend as die Transgariepse Ring. Daar is dadelik begin met voorbereidings vir die bou van 'n kerk en 'n pastorie en die vind van 'n predikant. Tog is met al drie baie gesukkel en die eerste beroep is eers in 1865 uitgebring en die derde beroep was eers suksesvol, dié op proponent E.A.J. du Toit. Ds. Du Toit was van 1866 tot 1880 predikant van die gemeente en was verantwoordelik vir die eerste kerkgebou wat in 1879 ingewy is. Gedurende hierdie tydperk het die ramp in verband met die diamantveldkwessie die gemeente van feitlik twee derdes van sy lede beroof.


'n Nuwe volkstelling wys dat daar nou 900 000 Romeinse burgers is, pleks van 463 000 in 86 v.C. 15 Oktober – Vergilius, Romeinse digter († 19 v.C.) Desember – Cleopatra VII van Egipte (of Januarie 69 v.C.) († 30 v.C.) Publius Cornelius Dolabella, Romeinse generaal († 43 v.C.) Maecenas, Romeinse politikus en beskermheer († 8 v.C.) The Collapse of Rome: Marius, Sulla and the First Civil War Gareth C. Sampson Pen and Sword, 2013, ISBN 1-4738-2685-3, ISBN 978-1-4738-2685-4


'n Militêre diktatuur is 'n vorm van regering wat om verskillende redes verskil van 'n siviele diktatuur, naamlik hul motivering vir die toe-eiening van mag, die instellings waardeur hul regering georganiseer word, en die wyses waarop hulle mag afstaan. Hulle sien hulself dikwels as redders van die nasie van die korrupte of kortsigtige burgerlike politici, en 'n militêre diktatuur regverdig hul posisie as “neutrale” arbiters op die basis van hul lidmaatskap binne die gewapende magte. Baie juntas aanvaar byvoorbeeld titels soos “Nasionale Bevrydingsraad", “Komitee van Nasionale Restourasie", of “Nasionale Bevrydingskomitee". Militêre leiers regeer dikwels as 'n junta, en wys een van hul geledere as hoof aan. Byvoorbeeld het Zhelyu Zhelev geredeneer dat Fasciste-regimes soos Nazi-Duitsland se mag onder beheer van die party en sy onderskeie burgerlike instellings was, en dat 'n militêre staatsgreep teen Hitler onwaarskynlik sou wees. Staatsgreep Cheibub, José Antonio; Jennifer Gandhi; James Raymond Vreeland (2010-04-01). "Democracy and dictatorship revisited". Public Choice. 143 (1–2): 67–101. doi:10.1007/s11127-009-9491-2. ISSN 0048-5829. Besoek op 2014-03-24.


Die Amdoeat (letterlik "Dit Wat in die Hiernamaals Is") is ’n belangrike begrafnisteks uit die Nuwe Ryk van Antieke Egipte. Nes baie ander begrafnistekste is dit in grafkelders geskryf as verwysing vir die afgestorwene. Anders as ander tekste was dit beperk tot die grafte van farao's (tot met die 21ste Dinastie) of baie vooraanstaande adellikes. Die Amdoeat vertel die verhaal van Ra, die Egiptiese songod, wat deur die Doeat (onderwêreld) reis – van die tyd dat die son in die weste ondergaan tot dit weer in die ooste opkom. Daar is geglo die afgestorwe farao gaan op dieselfde reis om eindelik een met Ra te word en vir ewig te lewe. Die onderwêreld is verdeel in die twaalf uur van die nag, wat elk ’n ander vriend of vyand verteenwoordig wat die farao/songod op sy reis teenkom. Die Amdoeat noem al hierdie gode en monsters. Die hoofdoel daarvan is om die name aan die afgestorwe farao bekend te maak sodat hy hul hulp kan vra of hul naam kan gebruik om hulle te verslaan. Die tekste wys ook die topografie van die Doeat.


Boesmanrotskuns (ook Boesmantekeninge of Boesmanskilderye) is 'n tipe rotskuns. Dit is tekeninge wat die Boesmans op rotse in Suid-Afrika, Namibië en Botswana aangebring het. Die kunswerke is gewoonlik uitbeeldings van diere of jagtonele. Die tekeninge is vol beweging en word op plekke waar rituele plaasgevind het gevind. Die figure is gestileerd en verteenwoordig lewende vorms. Die Boesmanrotskuns in die Drakensberg Nasionale Park in Suid-Afrika is ongeveer 3 000 jaar oud. Die rotskuns is deur Boesmans wat ongeveer 8 000 jaar gelede in die gebied gevestig het geskilder. Dit beeld meestal diere en mense uit. Die rotskuns in die Apollo 11-grot in Namibië dateer terug tot 23 000–25 000 v.C. Jaroff, Leon (1997-06-02). "Etched in Stone". Time. Geargiveer vanaf die oorspronklike op 2013-02-04. Besoek op 2008-10-07. "Apollo 11 (ca. 25,500–23,500 B.C.) and Wonderwerk (ca. 8000 B.C.) Cave Stones". Heilbrunn Timeline of Art History (in Japannees). New York: The Metropolitan Museum of Art. Oktober 2000. Geargiveer vanaf die oorspronklike op 26 Februarie 2020. Besoek op 11 Mei 2013.


Die Douglas DC-3 is 'n vastevlerk skroefaangedrewe vliegtuig. Die spoed en lang reikafstand van die DC-3 het 'n rewolusie in lugvervoer in die 1930's en 1940's ontketen. Die blywende impak op die lugvaartbedryf en die Tweede Wêreldoorlog maak dit een van die belangrikste vragvliegtuie wat ooit gebou is. Die groot militêre weergawe waarvan meer as 10,000 geproduseer is, word die C-47 Skytrain in die VSA en die Dakota in die Verenigde Koninkryk genoem. Baie DC-3's en omskepte C-47's word nog steeds in alle wêrelddele gebruik. 35 Eskader in die Suid-Afrikaanse Lugmag is tans die enigste eskader wêreldwyd waar die DC-3/C-47 Dakota in 'n millitêre rol ingespan word. Dit dien as vervoer en platform vir elektroniese oorlogvoering en is ontplooi in die Mosambiekkanaal vir maritieme toesig. Rumerman, Judy. "The Douglas DC-3." Geargiveer 6 Augustus 2004 op Wayback Machine U.S. Centennial of Flight Commission, 2003. Besoek: 12 Maart 2012.


Bosbontrokkie is die naam van verskeie voëlspesies wat aan die genera Batis of Platysteira behoort: Beloogbosbontrokkie (Platysteira peltata) Kaapse bosbontrokkie (Batis capensis) Mosambiekbosbontrokkie (Batis Soror) Priritbosbontrokkie (Batis pririt) Witliesbosbontrokkie (Batis molitor) Woodwardse bosbontrokkie (Batis fratrum)


Die 31ste Dinastie (ook Dinastie XXXI geskryf; 343–332 v.C.) of Tweede Egiptiese Satrapie was ’n kort tydperk toe Antieke Egipte weer ’n provinsie van die Persiese Ryk was. Ná ’n tydperk van onafhanklikheid waarin drie inheemse dinastieë (die 28ste, 29ste en 30ste Dinastie) oor Egipte regeer het, het Artaxerxes III van Persië (358-338 v.C.) die Nylvallei vir ’n kort tweede periode herower. Dié sowat ’n dekade was bekend as die 31ste Dinastie. Dit is nie bekend wie Artaxerxes III opgevolg het nie, maar die enigste ander bekende satrap was Darius III (336-330 v.C.).


Ignologie is die wetenskap wat te doen het met spore, paadjies, gate en enige ander nalantenskap wat deur diere agtergelaat is. Human and dinosaur fossil footprints in the Upper Cretaceous of North America? Hierdie artikel is ’n saadjie. Voel vry om Wikipedia te help deur dit uit te brei.


'n Luiaard of luidier of ai is 'n mediumgrootte soogdier en kom in Sentraal- en Suid-Amerika voor. Die luidier behoort tot die familie Bradypodidae. Dit is 'n soogdier wat net in bome woon en die eienaardige gewoonte het om onderstebo aan takke lê hang. Hy beweeg baie stadig oor die grond en word dus selde op die grond aangetref. Die luidier is 'n nagdier en maak selde 'n geluid. Die familie Bradypodidae bestaan uit net 2 genera. Hoewel daar nog nie fossiele van luidiere gevind is nie, kan daar aangeneem word dat hul voorouers uit die Sesoïkum (omtrent 50 tot 60 miljoen jaar gelede) dateer. Die luidier is net sowat 60 tot 80 cm lank en weeg ongeveer 4 tot 8 kg. Die kop is baie klein in verhouding tot die lyf en slaplittig: sekere spesies kan hul kop deur 180˚ draai. Die paar are is baie onopvallend en die gehoor swak. Die luidier is bysiende en sy ronde oë, wat am ring word deur donker ooghare, is nie baie beweeglik nie. Die reuk- en smaaksintuie is egter baie goed ontwikkel. Die luidier behoort tot die verouderde orde Edentata.


Torvosaurus was ’n genus vleisvretende teropode-dinosourusse wat sowat 153 miljoen tot 148 miljoen jaar gelede tydens die Laat Juraperiode in Colorado en Portugal voorgekom het. Daar is twee erkende spesies, T. tanneri en T. gurneyi. In 1979 het die tipe-spesie, T. tanneri, sy naam gekry. Dit was ’n groot, swaar karnivoor wat op twee pote geloop het en sowat 10 meter lank kon word. Dit was een van die grootste vleisvreters van sy tyd.


Die Klas MF Mallet-stoomlokomotief is gebruik deur die Suid-Afrikaanse Spoorweë op die Witbank-Germistontrajek. Daar is veertien lokomotiewe van die American Locomotive Company bestel van 1910 tot 1912. Hierdie stoomlokomotief is gebaseer op die Klas MD maar is superverhit. Hulle is later gebruik op die Oos-Londen hooflyn en is in 1937 uit diens gestel. Die nege Mallet geartikuleerde, saamgestelde stoomlokomotiewe wat aan die Sentrale Suid-Afrikaanse Spoorweë (CSAR) gelewer is in 1911, is in 1910 en 1911 deur die American Locomotive Company (ALCO) gebou. Hulle was soortgelyk aan die eksperimentele Klas MD wat in 1910 afgelewer is, maar was met Schmidt oorverhitters en Walschaerts-klepratwerk toegerus. Hulle is genommer in die reeks 1015-1023. Die Unie van Suid-Afrika het op 31 Mei 1910 tot stand gekom, volgens die Suid-Afrika-wet wat bekragtig is deur die Parlement van die Verenigde Koninkryk. Een van die klousules in die Wet vereis dat die drie Koloniale Regeringsspoorweë, die Kaapse Regeringspoorweë, die Natalse Regeringspoorweë en die Sentraal-Suid-Afrikaanse Spoorweë (CSAR), onder 'n enkele administrasie verenig word om die spoorweë en hawens van die Unie te beheer en te administreer.


Egiptiese tempels is gebou vir die amptelike aanbidding van die gode en gedenking van die farao's in Antieke Egipte en streke onder Egiptiese beheer. Tempels is beskou as die huise van die gode of konings aan wie hulle gewy is. Hier het die Egiptenare verskeie rituele uitgevoer: offerandes gebring, die gode se mitologiese interaksies nageboots met feeste en chaos afgeweer. Dié rituele is beskou as noodsaaklik vir die handhawing van maät, die goddelike orde van die heelal. Dit was die farao's se plig om vir die gode te sorg en hulle het groot bedrae bestee aan die bou en instandhouding van die tempels. Hulle was genoodsaak om die meeste van hul rituele pligte oor te laat aan verskeie priesters, maar die grootste deel van die bevolking was uitgesluit van direkte deelname aan seremonies en toegang tot die heiligste plekke was vir hulle verbode. Tog was die tempel ’n belangrike godsdienstige plek vir Egiptenare van alle klasse; hulle het daar gaan bid, offerandes gebring en leiding van die gode gevra met behulp van ’n orakel. Die belangrikste plek in die tempel was die heiligdom, wat gewoonlik ’n kultusafbeelding, ’n standbeeld van die god, bevat het.


Deir el-Bahari of Dayr el-Bahri (Arabies: الدير البحري, "die Noordelike Klooster") is ’n kompleks van dodetempels op die westeroewer van die Nylrivier in Egipte, oorkant Luxor. Dit is deel van die Thebaanse dodeakker, ’n Unesco-wêrelderfenisgebied. Die eerste tempel wat op die terrein gebou is, was dié van Mentoehotep II van die 11de Dinastie. Dit is in die 15de eeu v.C. gebou. Tydens die 18de Dinastie het Amenhotep I en Hatsjepsoet ook tempels op die terrein laat bou. Mentoehotep II, die farao van die 11de Dinastie wat Antieke Egipte aan die begin van die Middelryk weer verenig het, het ’n baie buitengewone begrafniskompleks laat bou. Sy dodetempel is gebou op verskeie vlakke in die baai van Deir el-Bahari. Dit is bereik deur ’n pad van 16 meter breed wat gelei het vanaf ’n tempel in die vallei wat nie meer bestaan nie. Die tempel bestaan uit ’n voorhof wat aan drie kante deur mure omsluit word en ’n terras met ’n groot struktuur wat die oerheuwel kan voorstel wat uit die waters van chaos ontstaan het.


Die Ospreys ((cym) Y Gweilch), voorheen die Neath-Swansea Ospreys, is een van die vier professionele rugbyspanne van Wallis. Hulle ding mee in die Guiness Pro14 en die Europese Rugbykampioenebeker. Die span is gevorm nadat Neath RVK en Swansea RVK saamgesmelt het, as deel van die nuwe plaaslike struktuur van Walliese rugby sedert 2003. Hulle word ook verbind met ’n aantal plaaslike semi-professionele en amateurklubs, insluitend Aberavon RVK, Bridgend Ravens, en die oorspronklike stigtersklubs Neath en Swansea, wat in die Walliese Premierliga speel. Die streek wat deur die span verteenwoordig word, staan wyd bekend as ‘Ospreylia’, vir rugbydoeleindes. Hul belangrikste tuisveld is die Liberty-stadion in Swansea maar wedstryde ook op die Breweryveld, Bridgend, gespeel. Ospreys speel in ’n swart trui tuis en ’n wit-en-oranje trui weg. Die Ospreylogo bestaan uit ’n beeld van ’n visvalkmasker. Die Ospreys is die suksesvolste Walliese span in die Keltiese Ligabeker of Pro12-toernooi, wat die kompetisie vier keer gewen het. Hulle is ook die eerste en enigste Walliese streekspan wat ’n groot toerspan kon klop toe hulle Australië in 2006 met 24-16 gewen het.


Europa Eerste vermelding van Genua, 'n hawestad aan die Middelandse See in die huidige Noord-Italië. Die Romeinse stuur vir Kartago opsetlik 'n ultimatum met onaanvaarbare eise. The Dragon and the Eagle: The Rise and Fall of the Chinese and Roman Empires, Sunny Auyang, Routledge, 2014, ISBN 1-317-51688-5, ISBN 978-1-317-51688-0


Perestroika (Russies: перестройка; "herstrukturering", letterlik "verbouing" of "rekonstruksie") was die hervormingspolitiek van Gorbatsjof, wat plaasgevind het tydens die twaalfde vyfjaarplan van die Sowjet-Unie. Gorbatsjof, die eerste in 'n generasie USSR-leiers sedert die terreur van Stalin, het in 1985 gepoog om die stagnerende Sowjet-Unie weer op dreef te kry deur glasnost, d.w.s. openheid, asook perestroika, d.w.s. staatkundige en ekonomiese hervorminge. Dit word deur Gorbatsjof beskryf in sy boek Perestroika (oorspronklike titel: Перестройка и новое мышление (Perestroïke i novoi mysjlenii) – "Oor herstrukturering en nuwe denke") wat 1987 verskyn het. Gorbatsjof het die perestroika-konsep gekoppel aan die konsep glasnost, oftewel openheid. Glasnost en perestroika kon egter nie die ineenstorting van kommunisme in die Sowjet-Unie verhoed nie. Perestroika was 'n politiek wat gebaseer is op verdere ontwapening en die veranderinge wat dit vir die Oos-Europese kommunistiese wêreld meegebring het, terwyl die belange van die Sowjetvolk as leidraad gedien het. Sekondêre beweegredes was die "herontdekking" van onder meer sosialisme, die idees van Lenin en die Oktoberrewolusie van 1917.


Samoaans (Gagana fa'a Sāmoa of Gagana Sāmoa – IPA: [ŋaŋana saːmʊa]) is die taal van die Samoa-eilande, wat bestaan uit die onafhanklike land van Samoa en die Amerikaanse eilandgebied van Amerikaans-Samoa. Dit is 'n amptelike taal naas Engels in beide jurisdiksies. Samoaans, 'n Polinesiese taal, is die eerste taal vir die meeste van die Samoa-eilande se bevolking van sowat 246 000. Met baie Samoane wat in ander lande woon, word die totale aantal sprekers wêreldwyd op 370 000 geskat. Die taal is bekend vir die fonologiese verskille tussen formele en informele spraak, sowel as 'n seremoniële vorm gebruik in Samoaanse oratorium. "Ethnologue: Languages of the World, Seventeenth edition, Samoan" (in Engels). Ethnologue. Geargiveer vanaf die oorspronklike op 21 Mei 2020. Besoek op 8 Oktober 2015. Wikimedia Commons het meer media in die kategorie Samoaans. Wikiwoordeboek het 'n inskrywing vir Samoaans. Sien gerus Wikipedia se uitgawe in Samoaans


Bethlehem is 'n dorpie net wes van die dorp Rottum, in die munisipaliteit Het Hogeland in die Nederlandse provinsie Groningen. Bethlehem is gebou op die plek van 'n Benediktynse klooster. Saam met St Juliana se Abdy 'n klein entjie na die noorde, het die klooster in 1291 as die Conventus St Juliane in Rotthem bekend gestaan. Die kerk van die klooster is afgebreek in 1658 en niks is deesdae van die klooster oor nie. Abraham Jacob van der Aa, "Aardrijkskundig woordenboek der Nederlanden", vol. 2 (B), 1840. Hierdie artikel is ’n saadjie. Voel vry om Wikipedia te help deur dit uit te brei. Koördinate: 53°23′0″N 6°36′35″O / 53.38333°N 6.60972°O / 53.38333; 6.60972


Edie McClurg is 'n Amerikaanse akteur en komediant. Sy is veral bekend vir haar rolle in TV-reekse, maar sy het ook in 'n paar suksesvolle rolprente gespeel. Edie McClurg is op 23 Julie 1951 in Kansas City, Missouri in die Verenigde State van Amerika gebore. 1976 - Carrie - Helen Shyres 1979 - WKRP in Cincinnati - Lucille Tarlek 1980 - Oh, God! Book II - Mr. Benson se sekretaresse 1986 - Ferris Bueller's Day Off - Gracy, die sekretaresse 1987 - Planes, Trains & Automobiles - Motor-verhuurder 1988 - Crash Course - Beth Crawford 1988 - Dance 'Til Dawn - Ruth Strull 1991 - Curly Sue - Sekretaresse 1993 - Airborne - Tante Irene 1994 - Natural Born Killers - Mallory se moeder 1997 - Flubber - Martha George 2000 - Hanging Up - Esther 2002 - Van Wilder - Campus Tour gids 2006 - Scooby-Doo! Pirates Ahoy!


Saalbruin is die algemene kleur van 'n rysaal van 'n perd. Volgens verskeie kleurskemas word saalbruin as volg voorgestel: Lys van kleure Hierdie artikel is ’n saadjie. Voel vry om Wikipedia te help deur dit uit te brei.


Tirschenreuth is 'n Duitse stad in Beiere. Tirschenreuth het 'n oppervlakte van 66,54 km² en het 'n bevolking van 8 992 op 31 Desember 2013 gehad. Die stad se webtuiste Wikimedia Commons het meer media in die kategorie Tirschenreuth. Hierdie artikel is ’n saadjie. Voel vry om Wikipedia te help deur dit uit te brei.


Gasherbrum I (Oerdoe: گاشر برم; Vereenvoudigde Chinees: 加舒尔布鲁木I峰; Tradisionele Chinees: 加舒爾布魯木I峰; pinyin: Jiāshūěrbùlǔmù I Fēng; letterlik "mooi berg"), ook bekend as Hidden Peak of K5, is 'n berg in die Karakoram wat op die grens tussen Pakistan en Xinjiang (Volksrepubliek China) geleë is. Met 'n hoogte van 8 080 meter is dit die elfde hoogste berg van Asië en in die wêreld ná Berg Everest, K2, Kangchenjunga, Lhotse, Makalu, Cho Oyu, Dhaulagiri, Manaslu, Nanga Parbat en Annapurna. (en) "Gasherbrum I, China/Pakistan". Peakbagger.com. Besoek op 26 Mei 2015. "Trekking Routes – Highest peaks" (in Engels). cknp.org. Geargiveer vanaf die oorspronklike op 3 November 2019. Besoek op 26 Mei 2015. Wikimedia Commons het meer media in die kategorie Gasherbrum I. Hierdie artikel is ’n saadjie. Voel vry om Wikipedia te help deur dit uit te brei.


Die besetting van Japan was 'n tydperk van sewe jaar waartydens Japan deur die Geallieerdes onder leiding van die Verenigde State van Amerika beset is. Japan gee op 14 Augustus 1945 tydens die Tweede Wêreldoorlog oor en die besetting begin 14 dae later op 28 Augustus 1945. Die besetting het tot 28 April 1952 geduur. Dit is tot hede die enigste voorval in die geskiedenis wat Japan deur 'n buitelandse troepemag beset is. J.C.S 1380/15 The U.S. Army in Post WWII Japan Geargiveer 8 September 2005 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Turbodiesel verwys na enige dieselenjin wat toegerus is met 'n turbo-aanjaer. 'n Turbo-aanjaer is algemeen in moderne motors en vragmotors se dieselenjins om hoër kraglewering, laer uitlaatvlakke, en verbeterde doeltreffendheid te lewer as 'n soortgelyke kapasiteit nie-aangejaagde enjin. Turbodiesels in motors bied 'n hoër vlak van verfyning as hulle natuurlik-geaspireerde eweknieë. Power for the Future, Dan McCosh. Popular Science. Oktober 1993 Motoring with David Tomlinson. Country life, volume 186, 1992


Julia Görges (gebore op 2 November 1988) is 'n voormalige Duitse beroepstennisspeler. Julia Görges het twee enkel- en vyf dubbelspeltitels op die WTA-toer verower, asook ses enkelspel en ses dubbelspeltitels in die ITF-reeks gewen in haar loopbaan. Op 20 Augustus 2018 bereik sy haar beste posisie as die wêreld se nommer 9. Op 22 Augustus 2016 bereik sy haar hoogtepunt as die wêreld se nommer 12 op die vrouedubbelspelranglys. Sy het in Oktober 2020 uitgetree. Die tabel toon Görges se prestasie tydens elk van die Grand Slam-toernooie in vroueenkels waaraan sy deelgeneem het: (en) "Julia Görges". Women's Tennis Association. Besoek op 22 Februarie 2021. (en) "Career Prize Money Leaders" (PDF). Women's Tennis Association. 22 Februarie 2021. Besoek op 22 Februarie 2021. Wikimedia Commons het meer media in die kategorie Julia Görges. (de) Amptelike webtuiste (en) Julia Görges se ITF-profiel (en) Julia Görges se WTA-profiel (en) Julia Görges in die Internet-rolprentdatabasis


Die Friedrichswerdersche Kirche is 'n kerk op die historiese plein Werderscher Markt in die Friedrichswerder-buurt van die Berlynse distrik Mitte. Die kerk is tussen 1824 en 1831 volgens planne van Karl Friedrich Schinkel as Berlyn se eerste kerkgebou in die Engels-Neogotiese styl gebou. Die huidige kerkgebou het tot en met 1872 as simultaankerk vir 'n Pruisies-geünieerde en 'n Frans-gereformeerde gemeente gedien (vandaar sy Franse naam Temple du Werder). Nadat die gereformeerde gemeente reeds sedert 1835 geen eie kerkdienste meer in die gebou gehou het nie, het die geünieerdes hul aandeel oorgeneem. Die kerk is gedurende die Tweede Wêreldoorlog ernstig beskadig en eers vanaf 1982 heropgebou om as Oos-Berlynse Schinkel-museum te dien. Sedert die laat 1990's maak dit deel uit van die Berlynse Nationalgalerie (Nasionale Kunsgalery) en behandel as museum die werk van die argitek Schinkel en 19de eeuse beeldhoukuns. Wikimedia Commons het meer media in die kategorie Friedrichswerdersche Kirche. Koördinate: 52°30′57″N 13°23′50″O / 52.51583°N 13.39722°O / 52.51583; 13.39722


Maoupa Cedric Maake (geb. 1965) is ’n Suid-Afrikaanse reeksmoordenaar wat in 1996 en 1997 minstens 27 moorde gepleeg het. Hy is ook bekend as die Wemmerpan-moordenaar omdat baie van die moorde in dié deel van Johannesburg gepleeg is. Maake het in April 1996 sy eerste moord gepleeg. Aanvanklik het die Brixtonse moord-en-roofeenheid van die SAPD nie sy misdade met mekaar verbind nie en gedink dit is die werk van twee verskillende reeksmoordenaars vanweë die verskillende patrone tussen die moorde. Twee verskillende misdadigerprofiele is geskep, een vir die "Wemmerpan-moorde" en een vir die "Hamermoorde". Daar was verskeie patrone in die Wemmerpan-moorde. Die een groep slagoffers was mans en vroue wat alleen geloop het. Maake het hulle met klippe doodgeslaan. Die tweede groep was paartjies wat in motors in die Wemmerpan-gebied gesit het. Maake sou die mans doodskiet en die vroue verkrag. Die tweede misdadigerprofiel wat die polisie opgestel het, het verband gehou met Indiër-kleremakers in die middestad wat met hamers doodgeslaan is. Die verband tussen die Wemmerpan- en die Hamermoorde is op 12 Januarie 1998 besef deur superintendent Piet Byleveld.


Tessa Jubber is 'n Suid-Afrikaanse aktrise en opgeleide danseres. Sy is bekend vir haal rol as die Florida-meisie in Stander (2003), asook rolle in sepies soos Binnelanders en Isidingo. Jubber is op 27 Oktober 1977 in Kaapstad gebore, maar woon in Johannesburg. Sy is op 29 Desember 2012 met die akteur Anton Fatti getroud. Hector and the Search for Happiness, 2014 as eersteklas-passasiers Diana, 2013 as Christina Lamb Victor Orange, 2011 as Ida (kortfilm) Winnie, 2011 as lugwaardin (nie gekrediteer nie) The Wild, 2011 as Nina Rawson (TV-reeks) Sokhulu and Partners II, 2011 as Dianne Westerberg (TV-reeks) America: The Story of Us, 2010 as Susanna White (dokumentêre TV-reeks) Joburg, 2007 as Renee (kortfilm) Binnelanders, 2006 as Julia (TV-reeks) Isidingo: The Need, 2005 as Erin McPherson (TV-reeks) Drum, 2004 as Carol Shand (as Tessa Jaye) Proteus, 2003 as Elize Stander, 2003 as Florida-meisie Dissonances, 2003 as kelnerin Citizen Verdict, 2003 as 'n student Monsieur N., 2003 as 'n prostituut Cavegirl, 2003 as Leggs (TV-reeks) Backstage, 2006 as Angelica Harvey (TV-reeks) Justice for All, 2007 as Lana Pretorius (TV-reeks) The Adventures of Sinbad, 1997 as prinses Gaia (TV-reeks) Tessa Jubber Gereed vir aksie[dooie skakel], Rapport, 22 Mei 2005 Hierdie artikel is ’n saadjie.


Die NG gemeente Randfontein was 'n gemeente van die Nederduitse Gereformeerde Kerk op die dorp Randfontein, maar dit is later ingelyf by die dogtergemeente Randfontein-Noord. Die gemeente is van die NG gemeente Randpoort afgestig op 28 April 1939 en het by afstigting reeds 'n mooi en ruim saal met die nodige ameublement gehad om as vergaderplek te dien. Dit was sowat 10 jaar nadat die dorp Randfontein, wat eers deel was van Krugersdorp, op 1 Januarie 1929 'n afsonderlike munisipaliteit geword het. Die eerste Keskraadsvergadering is op 16 Mei 1939 gehou en merkwaardig is dit dat by hierdie geleentheid reeds besluit is om, met die medewerking van die moedergemeente, 'n plaaslike sendinggemeente te stig en om vir die helfte van die onkoste in verband met die sendingaangeleenthede verantwoordelikheid te neem. Op 29 September van dieselfde jaar is sendingkandidaat A.A. Odendaal as leraar van die sendinggetneente bevestig. Dit was vir Randfontein 'n blye dag toe hy op 7 Desember 1939 prop. J.M. van den Berg kon verwelkom — Randfontein se eerste leraar in sy eerste gemeente. Met noeste vlyt het leraar en kerkraad aan die werk gespring.


Fernkloof-natuurreservaat lê in die Kleinrivierberge bokant Hermanus in die Wes-Kaap. Die oppervlak van die reservaat is 1 800 hektaar en die hoogte verskil van 0 tot 842 m bo seespieël. Die reservaat huisves 'n groot verskeidenheid van fynbos-spesies. Daar is meer as 60 km se wandelpaadjies en staproetes in die park. Herfspypie Fernkloof-natuurreservaat se webblad


Alfonso d' Albuquerque (1453 - 1515) was 'n Portugese seevaarder, soldaat en tweede Portugese onderkoning van Indië. Hy verwerf groot aansien in die oorloë teen die More en in 1953 seil hy, vergesel van sy broer, met bevele om vestings op onder andere Cotchin te vestig. Hy en Tristão da Cunha verwoes die dorpe Oja en Brava aan die kus van Oos-Afrika en plaas Lamu onder Portugese gesag. Hy volg Francisco de Almeida op as onderkoning van Indië op 5 November 1509. Ensiklopedie van Suidelike Afrika, Eric Rosenthal, 1967 Wikimedia Commons het meer media in die kategorie Alfonso d' Albuquerque. Hierdie artikel is ’n saadjie. Voel vry om Wikipedia te help deur dit uit te brei.


Diedrich Arnoldus en Johannes Nicolaas de Beer was twee broers wat die plaas, Vooruitzight, oorspronklik besit het waarop diamante in Mei 1871 ontdek is en gelei het tot die stigting van Kimberley en die De Beersmaatskappy. Hulle het die plaas in 1860 gekoop vir £ 50 en later vir £ 6,000 verkoop. Na die ontdekking van die eerste diamant het die werklike groot ontdekking gevolg toe 'n arbeider 'n paar diamante op die nou bekende Colesbergkoppie gevind het in Julie 1871. Die eerste diamantmyn op die plaas het eers as Old De Beers bekend geraak en in 1874 amptelik as die De Beersmyn. Alhoewel beide die myn en die maatskappy hulle naam dra, was hulle glad nie verbonde aan enige van die twee organisasies nie. Ensiklopedie van Suidelike Afrika, Eric Rosenthal, 1967. Die ontdekking van Rykdom Diko van Zyl. 2013 ISBN 978 1 86806 343 7


Ekskommunikasie is ’n godsdienstige sensuur wat teen iemand ingestel word wat sy lidmaatskap van ’n kerk wegneem, opskort of beperk (soos om Nagmaal te gebruik). Hierdie artikel is ’n saadjie. Voel vry om Wikipedia te help deur dit uit te brei.


Die Suid-Afrikaanse Klas 15F 4-8-2 van 1938 is 'n Suid-Afrikaanse stoomlokomotief van die Suid-Afrikaanse Spoorweë-era. Die Klas 15F was die talrykste stoomlokomotiefklas in die Suid-Afrikaanse Spoorweë se diens. Tussen 1938 en 1946 is 255 van hierdie stoomlokomotiewe met 'n 4-8-2 "Mountain"-tipe wieluitleg in diens geplaas. Die lokomotief is ontwerp deur W.A.J. Day, Hoofmeganiese ingenieur van die Suid-Afrikaanse Spoorweë (SAR) van 1936-1939, en is gebou in vier groepe met vier lokomotiefvervaardigers in Duitsland en die Verenigde Koninkryk wat oor 'n tydperk van agt jaar gestrek het tydens die Tweede Wêreldoorlog. Die eerste een-en-twintig is in Duitsland gebou in 1938. Sewe is gelewer deur Berliner Maschinenbau, genommer in die reeks 2902-2908, en veertien deur Henschel & Son, genommer in die reeks van 2909 tot 2922. Nog vier-en-veertig is deur die North British Locomotive Company (NBL) van Glasgow gebou in 1938. Hulle is in 1939 afgelewer, genommer in die reeks van 2923 tot 2966. Lokomotiefbouery is onderbreek deur die Tweede Wêreldoorlog, maar as gevolg van 'n kritieke trekkragtekort wat in Suid-Afrika ontwikkel het tydens die oorlog, is vervaardiging van die Klas 15F hervat selfs voor die oorlog se einde.


Sir Frank Reynolds (1852–1930) was 'n Natalse suikerpionier en wetgewer. Hy is op 13 April 1852 in Natal gebore en opgelei in Engeland en tree as 'n jongman toe tot die suikerbedryf in Suid-Afrika. Hy was ook lid van die eerste Natalse Parlement en ook van die militêre magte. Hy was die lid vir Umzimkulu na Uniewording. Hy het eiendom besit by Pennington waar hy etlike eerste ministers onthaal het. Botha Huis, huis wat hy vir genl. Louis Botha laat bou het. Ensiklopedie van Suidelike Afrika, Eric Rosenthal, 1967. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Niekerkshoop was 'n gemeente van die Nederduitse Gereformeerde Kerk wat in 1904 van die gemeentes Prieska en Griekwastad afgestig het, maar op 1 Maart 2001 weer by Prieska ingelyf is. Die middelpunt van die gemeente was die Noord-Kaapse dorp Niekerkshoop. Reeds in 1896 is al gedink aan die aankoop van die plaas Modderfontein as setel vir ’n dorp, maar die plan is kort daarna weer laat vaar. Vanaf 1890 is buitekerk op Modderfontein (Niekerkshoop) gehou. In 1893 was daar blykbaar weer sprake van die stigting van ’n dorp (en gemeente). Lidmate van die Prieska-gemeente wat woonagtig was aan die Griekwastadse kant van die Oranjerivier (lidmate te Koegas) rig ’n versoekskrif: Hulle wil onder geen omstandighede opgeneem word onder die nuwe gemeente (‘Modderfontein’) nie. Die kerkraad voldoen aan die versoek. Die dorp Niekerkshoop is deur die broers J.P. en J.D. van Niekerk in 1899 aangelê op ’n vrugbare plaas met die naam Modderfontein. Die dorp het ’n standhoudende fontein gehad. Met sy honderde groen bome het die dorp "enigsins het aansien . . . van een bôlands dorp".


Charleston is die derde grootste stad in die deelstaat Suid-Carolina. Die stad is geleë op 'n lang, dun skiereiland aan die Atlantiese Oseaan, waar die Cooper- en Ashleyrivier saamvloei. Dit is ook 'n belangrike hawe. Die eerste nedersetters, onder leiding van William Sayle, het hulle reeds in April 1670 hier gevestig. Die stad het eers bekend gestaan as Charles Town ter ere van Charles II van Engeland. Tien jaar later het Franse Hugenote hulle ook hier gevestig en binne 'n paar jaar het die nedersetting ontwikkel in voorspoedige seehandelpos. Diervelle, rys en later katoen was die vernaamste uitvoer produkte. Daar was ook handel gedryf met slawe. Teen 1775 was die stad die rykste suid van Philadelphia. Die eerste onafhanklike regering was hier gestig tydens die Amerikaanse Rewolusie in Maart 1776. Drie maande later het die Amerikaners hulle eerste oorwinning van die rewolusie hier behaal by Fort Sullivan. Die Britte het die stad egter in 1780 beset. Nadat die Britte onttrek het in 1783 was die stad herdoop tot Charleston. Die eerste skote van die Amerikaanse Burgeroorlog is hier by Fort Sumter geskiet. Collier's Encyclopedia, Crowell-Collier Educational Corporation, Volume 5, Bladsy 729.


Die NG gemeente Marydale was 'n gemeente van die Nederduitse Gereformeerde Kerk wat in 1916 van die NG gemeente Prieska afgestig het en op 1 Maart 2001 weer by die moedergemeente ingelyf is. Die geskiedenis van die destydse gemeente kan teruggespoor word na 1903 toe G.P. Snyman sy plaas Kalkput in erwe laat uitmeet en as kerkdorp met die naam Marydale aan die NG Kerk geskenk het. Marydale sou egter eers in 1917 as dorp geproklameer word. Marydale was ’n mooi, vrugbare, waterryke dorp wat baie belofte ingehou het. Die dorp het dorpsgronde vir weiding van byna 9 000 morge gehad. Marydale was 2 myl van die Draghoender-spoorwegstasie. Die naam van die gemeente kom van Maria, die naam van die eggenote van ene P.G. Snijman, die oorspronklike eienaar van die plaas Witputs. Hy het by die stigting van die gemeente nog 108 onverkoopte erwe aan die kerkraad vir £950 verkoop. Hy het tevore alreeds 11 erwe geskenk vir ’n kerk, pastorie en geboue. In 1904 verskyn ’n deputasie van Marydale voor die kerkraad van Prieska om te vra vir die stigting van ‘n gemeente.


Johannes Mashiane, ook bekend as die Ondier van Atteridgeville is ’n Suid-Afrikaanse reeksmoordenaar en verkragter wat na bewering minstens 13 mense aangeval het voordat hy in 1989 selfmoord gepleeg het. Hy is deur die polisie in die Pretoriase voorstad Marabastad gejaag toe hy voor ’n bus ingespring het. Mashiane se eerste moord was omstreeks 1977 op sy meisie. Hy is tot vyf jaar tronkstraf gevonnis en is in 1982 vrygelaat. Daarna het hy dadelik op ’n tog van moord en sodomie gegaan wat gelei het tot die dood van minstens 12 jong seuns. Hy het hulle óf verwurg óf met klippe doodgegooi. Een slagoffer het sover bekend Mashiane se aanval oorleef. Lys van Suid-Afrikaanse reeksmoordenaars "A History of Madness : Serial Killers". Geargiveer vanaf die oorspronklike op 15 Januarie 2013. Besoek op 5 November 2014. "Frances Farmers Revenge : Johannes Mashiane". Geargiveer vanaf die oorspronklike op 18 Augustus 2010. Besoek op 5 November 2014.


Die wolhaarrenoster (Coelodonta antiquitatis) is ’n uitgestorwe renoster wat in die Pleistoseen algemeen in Europa en Noord-Asië voorgekom en die laaste glasiale tyd oorleef het. As die laaste lid van die Pleistoseense renoster was die wolhaarrenoster goed aangepas by die omgewing. Sy stewige ledemate en dik wolpels was ideaal vir die ysvormende steppe-toendra-omgewing van dié tyd. DNS-studies wys sy naaste lewende verwant is die Sumatraanse renoster. Die uitwendige voorkoms van die wolhaarrenoster is bekend uit gemummifiseerde individue uit Siberië sowel as grottekeninge. ’n Volwasse dier was sowat 3 tot 3,8 meter lank en het sowat 1 800 tot 2 700 kg geweeg. Dit was tot 2 meter hoog, min of meer so hoog soos die hedendaagse witrenoster. Die voorste horing was sowat 61 cm lank, met ’n korter een tussen die oë. Dit het ’n dik en lang pels gehad asook klein ore, kort en dik bene en ’n bonkige lyf. Die vorm van die dier was net uit prehistoriese grottekeninge bekend totdat ’n ten volle bewaarde voorbeeld in Pole ontdek is. Dié volwasse wyfie is nou in die Poolse Natuurhistoriese Museum in Krakow te sien.


Die Sloweense Wikipedia is die Sloweense uitgawe van Wikipedia, 'n gratis aanlynensiklopedie. Dit is op 26 Februarie 2002 gestig. Die Wikipedia het tans ongeveer 175 500 artikels en is die 53ste grootste Wikipedia. Sloweens is die algemene voertaal in Slowenië. Hierdie artikel is ’n saadjie. Voel vry om Wikipedia te help deur dit uit te brei.


Die Ou Bemarkingsdienstegebou op die Hatfieldkampus van die Universiteit van Pretoria dateer uit 1960. Dit is opgerig om as kantore te dien vir die dosente wat in die Kanseliersgebou klasgegee het – die gebou was oorspronklik bekend as die Dosentekantore 1. Die gebou is later deur die Departement Tegniese Dienste gebruik en daarna deur die Departement Bemarkingsdienste. Dit huisves tans die Departemente van Gemeenskapsbetrokkenheid, Navorsingsondersteuning en Internasionale Betrekkinge. Die gebou het die bynaam van Badkamergebou gekry as gevolg van die blou muurteëls aan die buitekant van die gebou. Universiteit van Pretoria: Kampusgebouegids, 2008, besoek op 3 Junie 2015 Hierdie artikel is ’n saadjie. Voel vry om Wikipedia te help deur dit uit te brei.


Twee ernstige kragonderbrekings het die noorde en ooste van Indië op 30 en 31 Julie 2012 getref. Die verduistering op 30 Julie 2012 het meer as 300 miljoen mense geraak en was vir kort rukkie die grootste kragonderbreking in die geskiedenis volgens aantal mense geraak, baie meer as die onderbreking van Januarie 2001 wat 230 miljoen mense in Noord-Indië geaffekteer het. Die onderbreking op 31 Julie was die grootste kragonderbreking in die geskiedenis. Die onderbreking het oor die 620 miljoen mense geraak, sowat 9% van die wêreldbevolking, of die helfte van Indië se bevolking, versprei oor 22 state in Noord-, Oos-, en Noordoos-Indië. 'n Geskatte 32 gigawatt se opwekkingsvermoë is uit die sisteem verloor. In 'n artikel in The Wall Street Journal word berig dat, van die geaffekteerde bevolking, 320 miljoen aanvanklik sonder krag was, terwyl die res van die geaffekteerde bevolking direkte toegang tot krag ontneem is. Die kragvoorsiening na die geaffekteerde plekke is herstel tussen 31 Julie en 1 Augustus 2012. Indië is die wêreld se derde grootste elektrisiteitsprodusent en verbruiker van elektrisiteit na die Verenigde State en China.


Vir die vinnige uitsetting van die heelal net ná die Oerknal, sien Inflasie (kosmologie). Die metriese uitdying of uitsetting van die heelal is die toename in die grootte van die heelal en dus ook in die afstand tussen twee verafgeleë dele daarvan. Dit is egter net op uiters groot voorwerpe van toepassing (sterrestelselswerms en groter) omdat kleiner voorwerpe deur swaartekrag na mekaar toe aangetrek word en nie teen die metriese uitdyingstempo wegbeweeg namate die heelal ouer word nie. Volgens metings het die heelal se uitdyingstempo afgeneem tot sowat 5 miljard jaar gelede vanweë die swaartekragwisselwerking tussen die materie in die heelal; daarna het dit begin versnel. Om dié versnelling te verduidelik, het fisici die bestaan van donker energie voorgestel, wat in die mees eenvoudige teoretiese modelle lyk of dit ’n kosmologiese konstante is. Terwyl spesiale relatiwiteit bepaal dat voorwerpe in die heelal nie vinniger as die ligsnelheid met betrekking tot mekaar kan beweeg as hulle in ’n plaaslike, dinamiese verhouding is nie, plaas dit geen teoretiese beperkings op die relatiewe beweging tussen twee voorwerpe wat te ver van mekaar geleë is om mekaar te beïnvloed nie.


George Calvert, 1ste baron Baltimore (Lord Baltimore) (1580 – 15 April 1632) was 'n Engelse staatsman en kolonis. Hy is gebore in Kipling, Yorkshire en studeer aan Trinity Kollege te Oxford. Hy word aangestel as die Sekretaris van Sir Robert Cecil, daarna Sekretaris van die Staat vir koning James I en in 1608 word hy die klerk van die Privy Council. Hy word tot ridder geslaan in 1617 en in 1619 word hy die Sekretaris van die Staat. Hy dien in die parlemente van 1621 en 1624. Hy was ongewild weens sy siening dat Prins Charles met 'n Spaanse prinses moes trou en hy bedank uit die parlement in 1625. Hy verklaar homself as 'n katoliek en word Baron Baltimore in Ierland. In 1621 vestig hy 'n klein nedersetting by Ferryland in Newfoundland. Hy bly saam met sy familie hier van 1628 tot 1629. Hy probeer verhuis na Virginië maar kry nie toestemming nie. Collier's Encyclopedia, Crowell-Collier Educational Corporation, Volume 3, Bladsy 531. Hierdie artikel is ’n saadjie. Voel vry om Wikipedia te help deur dit uit te brei.


Castelfranco Emilia is 'n dorp en comune in die provinsie van Modena, streek Emilia-Romagna. Die dorp lê omtrent 25 km noordwes van Bologna in die noorde van Italië. Die dorp het 'n bevolking van 30 933 in 2007 gehad en het 'n oppervlakte van 101.31 km². Wikimedia Commons het meer media in die kategorie Castelfranco Emilia. Hierdie artikel is ’n saadjie. Voel vry om Wikipedia te help deur dit uit te brei.


'n Kruiskoppeling (of kardaniese koppeling, Engels; universal joint) is 'n skakel wat rotasie tussen twee aste kan oordra wat nie saamlynig is nie. Dit laat die as toe om in verskillende rigtings te buig terwyl dit roteer. 'n Belangrike nadeel van die kruiskoppeling is dat die hoeksnelheid waarmee die twee aste draai nie altyd gelyk aan mekaar is nie. Om hierdie probleem te oorkom word daar in sommige gevalle van 'n homokinetiese koppeling gebruikgemaak. Kruiskoppelings word veral in voertuie se onderstelle gebruik. Dit word ook dikwels in die dryfaste van voertuie gebruik. Homokinetiese koppeling Wikimedia Commons het meer media in die kategorie Kruiskoppeling.


'n Ruimtewandeling is enige aktiwiteit wat deur 'n ruimtevaarder buite 'n ruimtetuig uitgevoer word buite die Aarde se merkbare atmosfeer. Die term is mees algemeen van toepassing op 'n ruimtewandeling wat uitgevoer word buite 'n vaartuig wat om die aarde wentel (soos die Internasionale Ruimtestasie), maar word ook gebruik in terme van verkenning op die maan se oppervlak soos uitgevoer deur ses pare van die Amerikaanse ruimtevaarders in die Apollo-program tussen 1969 en 1972. Net soos met die eerste satelliet en die eerste mens in die ruimte, het die Sowjetunie weer die wêreld verstom op 18 Maart 1965 met die eerste ruimtewandeling wat uitgevoer is deur Aleksei Leonof uit die Voskhod 2-ruimtetuig, hy het 12 minute buite die ruimtetuig spandeer. Die eerste Amerikaanse ruimtewandeling is uitgevoer op 3 Junie 1965, deur Ed H. White van die tweede bemande Gemini vlug, Gemini 4. Dit het vir 21 minute geduur.


Die NG gemeente Frankfort is 'n gemeente van die Nederduitse Gereformeerde Kerk met sy setel op die Oos-Vrystaatse dorp Frankfort. Dit is in 1873 gestig as die 18de gemeente in die Vrystaatse Sinode, maar is nou (2015) die 17de oudste gemeente nadat Bethlehem by gemeente Bethlehem-Wes ingelyf is. Die gemeente is gestig op die plaas Roodepoort, 4 000 morge teen £1 000 van A. Allenberg gekoop. Die naam sou Cassel wees, maar ene Albert von Gordon, landmeter, afkomstig uit Frankfurt, Duitsland, het gratis opmeting aangebied mits die naam na sy geboorteplek Frankfurt ("Frankedrif") sou wees. 'n Grasdakkerkie met misvloer moes voorlopig as plek van aanbidding dien. Die behoefte aan 'n beter bedehuis was groot en op 5 November 1883 lê pres. Jan Brand die hoeksteen van die eerste kerk. Eindelik neem ds. G. Thom in 1884 'n beroep aan en word deur Johannes (Hans) Fourie (later die eerste burgemeester van Frankfort) op Colesberg met wa en osse gehaal. Mev. Thom is later deur D.W. Steyn en N. van. Rensburg met 'n verewa op Kimberley gehaal.


The Goldfinch is 'n Bildungsroman deur die Amerikaanse skrywer Donna Tartt wat die eerste keer in 2013 gepubliseer is. Dit is in 2014 bekroon met die Pulitzerprys vir Fiksie. Hierdie artikel is ’n saadjie. Voel vry om Wikipedia te help deur dit uit te brei.


Macleantown is 'n dorp in die Oos-Kaap, Suid-Afrika. Die dorp is 34 km noordwes van Oos-Londen en 46 km suidoos van Stutterheim, en val onder bestuur van die Buffalo City Metropolitaanse Munisipaliteit. Die dorp is in April 1881 genoem na Kolonel John Maclean (1810-1874), hoofkommissaris van Brits-Kaffrarië vanaf 1852. Lys van dorpe in Suid-Afrika "Hoofplek Macleantown". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Die General Catalogue of Variable Stars (GCVS) is ’n lys veranderlike sterre. Die eerste uitgawe, met 10 820 sterre, is in 1948 deur die Wetenskapakademie van die USSR gepubliseer met B.V. Koekarkin en P.P. Parenago as redakteurs. Die tweede en derde uitgawe is in 1958 en 1968 gepubliseer, en die vierde, in drie bande, in 1985–1987. Dit bevat 28 435 sterre. ’n Vierde band van die vierde uitgawe met verwysingstabelle is later gepubliseer, asook ’n vyfde band met veranderlikes buite die Melkweg. Die mees onlangse weergawe van die GCVS is op die GCVS-webtuiste beskikbaar. Dit bevat bygewerkte koördinate vir die veranderlike sterre in die gedrukte vierde uitgawe, asook veranderlikes wat te onlangs ontdek is om in die gedrukte weergawe te verskyn. ’n Ouer weergawe van die GCVS uit 2004 is beskikbaar by die VizieR-diens by die Centre de Données astronomiques de Strasbourg onder die naam Combined General Catalog of Variable Stars (GCVS4.2; VizieR-databasis, nommer II/250). Hierdie artikel is vertaal uit die Engelse Wikipedia The names and catalogues of variable stars, URL besoek op 31 Maart 2015.


Aladin is ’n interaktiewe sagteware-ruimte-atlas wat digitale sterrekundebeelde vertoon, inskrywings van sterrekundekatalogusse of -databasisse superimponeer, en verwante inligting van die Simbad-databasis, die VizieR-diens en ander argiewe op ’n interaktiewe manier wys. Dit is in 1999 geskep en word wyd gebruik as ’n virtuele sterrewag (VS) met besonderse funksies soos om spesifieke data op te spoor, datastelsels te verken en multilengtegolfdata visueel voor te stel. Van die eienskappe wat dit ’n kragtige werktuig maak, is dat dit gebruik kan word saam met bestaande of nuut ontwikkelde VS-standaarde en ander ontledingsmeganismes, en ’n vermoë het om heterogene data maklik te vergelyk. Aladin is deur die Centre de Données astronomiques de Strasbourg ontwikkel en word deur dié sentrum bedryf. Dit is uitgereik onder GNU GPL v3. Aladin VVV – Kan ek die bronkode kry? Aladin-webtuiste F. Bonnarel (2000). "The ALADIN interactive sky atlas. A reference tool for identification of astronomical sources". Astronomy & Astrophysics. 143: 33–40. Bibcode:2000A&AS..143...33B. doi:10.1051/aas:2000331. Hierdie artikel is vertaal uit die Engelse Wikipedia


Dr. Johannes Frederik (Hans) Janse van Rensburg (Winburg, 24 September 1898 – Kaapstad, 25 September 1966) was ’n Vrystaatse administrateur en hoofleier van die Ossewa-Brandwag. Van Rensburg was die seun van Johannes Frederik Janse van Rensburg en Louise de Villiers (’n niggie van hoofregter Jacob de Villiers), bekend inwoners van Winburg. Dertien maande ná Van Rensburg se geboorte het die Tweede Vryheidsoorlog (1899–1902) uitgebreek en het sy vader op kommando gegaan. Die stryd en die nederlaag teen die Engelse was 'n onderwerp wat in die Van Rensburg-huishouding driftig bespreek is. Dit, tesame met die doelbewuste verengelsingsbeleid ná die Driejarige Oorlog, het 'n belangrike rol in sy vormingsjare gespeel en hom vervul met bewondering vir dit wat militêr is en met afsku teenoor die Britse administrasie. Nadat hy sy matrikulasie-eksamen in 1918 suksesvol op Winburg afgelê het, is hy na Stellenbosch waar hy die M.A.-graad in Duits behaal het. Hier is hy veral beïnvloed deur sy dosent in Duits, dr. E. Friedlaender, wat die glorie van militêre deugde en 'n liefde vir die Duitse letterkunde by hom ingeskerp het.


Nirwana (Sanskrit: निर्वाण) of Nibbana (Pali:निब्बान) is ’n belangrike begrip in Boeddhisme en verwys na die hoogste vlak wat ’n mens kan bereik en waardeur heiligheid behaal kan word. Die letterlike betekenis is uitgedoof, onbeweeglik; eersgenoemde verwys na die einde van begeerte, afkeer en verwarring, wat die hoofdoel van Boeddhisme is. Benewens Boeddhisme ken ander Indiese gelowe ook ’n nirwana, dikwels met ’n verskillende betekenis. In die Theravada verwys die woord "Nibbana" na die verligting wat die Boeddha self bereik het en waarin hy sy studente onderrig. Iemand wat die Nibbana behaal het, kan nie meer die geestelike oorsake van lyding (verlangens en afkeer) ervaar nie omdat daar vir altyd ’n einde daaraan gemaak is. Die "uitdowing" van verlangens, haat, onkunde en verwarring is volgens die leer van die verligte Boeddha ’n logiese resultaat van die ontwikkeling van die Agtvoudige Pad tot op die hoogste vlak. Iemand wat Nibbana behaal het, kan ook die Vier Edele Waarhede in al hul aspekte volledig begryp en toepas.


Die Theravada (Pali, letterlik "Tradisie van die Oudstes") is die tradisie wat die oorspronklike Boeddhistiese leer en konvensies navolg. Soms word die Theravada ook die "Boeddhisme van die suide" genoem omdat dit van Indië na die suide (Sri Lanka) versprei het. Die Theravada word veral aangehang in Sri Lanka, Myanmar, Thailand, Kambodja en Laos. Ook in Indonesië en Bangladesj word dit lank reeds beoefen, maar deur minderheidsgroepe. Dit versprei ook al hoe meer na Westerse lande. Die Theravada word ook soms verkeerdelik "die klein voertuig" genoem, in teenstelling met "die groot voertuig", of Mahayana. Albei Boeddhistiese strominge bestaan naas mekaar, maar daar is ook ander vorme van Boeddhisme. Die term "Hinayana" kom uit die Mahayana, waar nie-Mahayana-skole so genoem word. "Hina" beteken nie net klein nie, maar ook minderwaardig. In die Weste is dié term oorgeneem weens ’n gebrek aan kennis oor die feitelike agtergrond. Wikimedia Commons het meer media in die kategorie Theravada. Hierdie artikel is vertaal uit die Nederlandse Wikipedia


Die Somerseshoek is ’n asterisme in die vorm van ’n seshoek met die hoekpunte Rigel, Aldebaran, Capella, Pollux, Procyon en Sirius. In die Noordelike Halfrond is dit bekend as die "Winterseshoek". ’n Kleiner en meer simmetriese asterisme is die Somerdriehoek (ook die Groot Suidelike Driehoek genoem en in die Noordelike Halfrond bekend as die "Winterdriehoek"). Dit is ’n feitlik regte driehoek wat twee hoekpunte, Sirius en Procyon, met die groter asterisme deel. Die derde hoekpunt van die driehoek is Betelgeuse, wat naby die middel van die seshoek lê. Hierdie drie sterre is van die helderste 10 voorwerpe buite die Sonnestelsel van die Aarde af gesien. Betelgeuse is ook maklik om op te spoor, want hy lê in die skouer van die Jagter, wat sterkykers help om die driehoek te vind. Sodra die driehoek opgespoor is, kan die groter seshoek gevind word. Die sterre van die seshoek is in ses verskillende sterrebeelde geleë. Hulle is antikloksgewys, van Rigel af, die Jagter, Bul, Koetsier, Tweeling, Klein Hond en Groot Hond. Winterdriehoek Astronomical Calendar 2006.


Bognor Regis [ˌbɒɡnər_'riːdʒɨs] is 'n seeoord en civil parish (administratiewe parogie) in die Arun-distrik van die Engelse graafskap Wes-Sussex, sowat 89 km suidwes van Londen, 39 km wes van Brighton en 9 km suidoos van Chichester. Ander nabygeleë nedersettings sluit Littlehampton oos-noordoos van Bognor Regis en Selsey suidwes daarvan in. Twee dorpe in die omgewing, Felpham en Aldwick, is tans voorstede van Bognor Regis, net soos North en South Bersted. Die gebied van Bognor Regis het eeue lank 'n klein vissersgemeenskap gehuisves. In die laat 18de eeuse Regency-periode het die Londense hoedemaker, politikus en eiendomsontwikkelaar Sir Richard Hotham (1722-1799) met die bou van sy statige woning Hotham House die hupstoot vir die nedersetting se ontwikkeling tot 'n gewilde see- en herstellingsoord gegee. Na bewering het die Engelse skrywer Jane Austen Hotham en sy projek in haar onvoltooide roman Sanditon beskryf. Maar nog tot in die Victoriaanse tydperk was Bognor Regis temidde van 'n onontwikkelde sanderige terrein aan die Engelse suidkus geleë.


Wilmington is 'n dorp in die deelstaat Massachusetts ongeveer 22 km noordwes van Boston. Die nedersetting is in 1665 gestig en in 1730 geïnkorporeer. Baie geboue uit hierdie tydperk het bewaar gebly en gee 'n besondere historiese karakter aan Wilmington. Collier's Encyclopedia, Crowell-Collier Educational Corporation, Volume 23, Bladsy 505. Hierdie artikel is ’n saadjie. Voel vry om Wikipedia te help deur dit uit te brei.


Night and Day is 'n roman deur Virginia Woolf geskryf wat die eerste keer in 1919 gepubliseer is. Dit speel af in Londen gedurende die Edwardiaanse tydperk, en kontrasteer die daaglikse lewens en romantiese verbintenisse van twee karakters, Katharine Hilbery en Mary Datchet, met mekaar. Anders as in Woolf se volgende romans, soos bv. To the Lighthouse, word hierdie roman se dialoog en aksie in ewewig met die karakters se interne gedagtes en waarnemings ontwikkel. Daar is belangrike feministiese temas wat in Night and Day ondersoek word, soos vrouestemreg, die Britse samelewing se verwagting dat vroumense moet trou (en dat dit hulle gelukkig sal maak), asook vrouens se persoonlike ambisies. Woolf verwys deurgaans na William Shakespeare se werke in hierdie roman, veral die toneelstuk As You Like It. Hierdie artikel is ’n saadjie. Voel vry om Wikipedia te help deur dit uit te brei.


Gewei is die term wat verwys na die horings van lede van die hertfamilie. Hulle is uitbreidings van die skedel en is ware beenstrukture wat gewoonlik in simmetriese pare groei. In die meeste spesies het net bulle gewei, en die primêre doel daarvan is om die moontlikheid van seksuele seleksie deur koeie te vergroot en om met ander bulle te baklei. In gematigde klimaatstreke word die gewei elke jaar afgeskud en nuut gegroei. By rendiere kry bulle én koeie gewei. Gewei is uniek aan herte. Dit het ’n fluweelagtige bedekking wat suurstof en voedingstowwe aan die groeiende been verskaf. In die meeste bevolkings van die Arktika en gematigde streke word die gewei jaarliks opnuut gegroei, maar die grootte hang in baie spesies van die dier se ouderdom af; dit word oor ’n tydperk elke jaar groter totdat dit ’n maksimum grootte bereik. In tropiese streke kan die gewei enige tyd van die jaar afgeskud word, en in sommige spesies net elke paar jaar. Dit dien ook as wapens vir vegtende bulle, wat somtyds ernstige wonde kan toedien, en as ’n teken van dominansie en seksualiteit. New World Deer (Capriolinae).


Steven Sykes (* 5 Augustus 1984, Middelburg, Oos-Kaap) is ’n Suid-Afrikaanse rugbyspeler wat in die Superrugbyreeks vir die Southern Kings, en in die Curriebeker vir die Oostelike Provinsie op slot speel. Op skool het Sykes die Oostelike Provinsie by verskeie jeurtoernooie verteenwoordig. Hy het in 1997 aan die o/13-Cravenweek deelgeneem en deur die jeugspanne gevorder tot by die o/18-Cravenweektoernooi in 2002. In 2003 is Sykes na Durban om by die Sharksakademie aan te sluit. Hy is gekies vir die Suid-Afrikaanse o/19-span wat aan die o/19-Wêreldbeker deelgeneem het en het ook in 2003 en 2004 Natal se o/20-span in die provinsiale toernooi verteenwoordig. Hy het sy eersterangse debuut in 2005 vir die Natalse Wildebeeste gemaak in die Vodacombekerkompetisie in sy span se oorwinning van 43–0 oor Grens. Hy het sy Curriebekerdebuut in 2005 gemaak gedurende die kwalifiserende ronde van die reeks. Hy het in daardie jaar vyf keer vir die Natalse Haaie in die Curriebeker uitgedraf. In 2007 het Sykes sy Superrugbydebuut gemaak met die eerste drie wedstryde van die seisoen waarin hy in die beginspan was. Johan Ackermann het egter teruggekeer na ’n besering en Sykes is in die Vodacombekerspan gebruik vir vyf wedstryde.


Dr. Johannes Nicholas Malan (1903–1981), beter bekend as Nico Malan, was 'n Suid-Afrikaanse prokureur, politikus en die administrateur van Kaapland. Malan is op 8 Augustus 1903 in Fort Beaufort gebore en is op 2 April 1981 in sy geboortedorp oorlede. Hy word op 28 April 1960 die waarnemende administrateur van die Kaapprovinsie, maar is op 28 April 1960 permanent in die pos aangestel. Na sy aanstelling het hy, ter wille van neutraliteit, sy persoonlike lidmaatskap as 'n dienende lid van die Nasionale Party opgesê. Hy was die administrateur tot 1 Junie 1970, waarna Andries Hendrik Vosloo die leisels by hom oorgeneem het. Op 17 Junie 1964 het hy die nuwe gebou van die Hoërskool Groote Schuur ingewy. Sy vrou het die skoolgebou oopgesluit en hy het die hoeksteen in die voorportaal onthul. In 1968 is ereburgerskap van Kimberley aan hom toegeken. Dit was een van Malan se ideale om die eerste skouburg (teaterkompleks) in Suid-Afrika te bou. Sy droom is bewaarheid en die Nico Malan-teater is in 1971 geopen. In Maart 2001 is dit hernoem na die Kunstekaap-teatersentrum, toe Kruik met die Kunstekaap-geselskap vervang is.


Homo naledi is 'n uitgestorwe Hominini-spesie, wat vermoedelik geleef het tydens die Middel-Pleistoseentydperk, tussen sowat 335 000 en 236 000 jaar gelede. Die fossiele daarvan is meestal afkomstig van die Dinaledi-grotkamer in die Rising Star-grotstelsel, wat 800 m van Swartkrans in die Wieg van die Mensdom geleë is. Verskillende fossiele van H. naledi is in 2013 in die Rising Star-grotte in Gauteng, Suid-Afrika ontdek. Hierdie tot dusver grootste fossielvonds van oermense in Afrika is in 2015 bekend gestel. Die oorblyfsels van 15 individue, bestaande uit 1 550 fossielfragmente, is tydens die aanvanklike ondersoek gevind, en navorsers het vermoed dat meer in die grotkamer ontdek sou word. Die woord naledi beteken ster in Sotho, 'n verwysing na die plek waar die fossiele gevind is. Die navorsers het die moontlikhede uitgeskakel dat die Homo naledi-mense 'n massasterfte in die grotkamer ondergaan het, daarin verongeluk het, sou ingespoel het, deur groot karnivore ingedra is, deur aasdiere gevreet is, of ooit die kamer bewoon het. Die kadawers het volgens hul afleidings die kamer een vir een, in een stuk, en oor 'n geruime tyd binnekom.


Die NG gemeente Forest Hill is ’n klein gemeente van die Nederduitse Gereformeerde Kerk in die suide van Johannesburg. Forest Hill is op 26 Augustus 1947 van die moedergemeente Turffontein afgestig (dieselfde dag waarop Klipriviersberg van Rosettenville afgestig het). Ná 'n vakature van 13 maande het die sesde beroep geslaag, wat op ds. R.J.J. van Vuren, destyds van die gemeente Bethal, uitgebring is. Gedurende die naweek van 22 tot 24 Oktober 1948 is die nuwe leraar in die boesem van die gemeente ontvang en bevestig. Aanvanklik het die gemeente geen eie plek van aanbidding gehad nie en moes tydelik saam met die moedergemeente van dieselfde kerkgebou, wat jare later afgebrand en tot die sluiting van die gemeente aanleiding gegee het, gebruik maak. Later het die gemeente na die Gereformeerde kerkgebou verhuis, waar net een diens op 'n Sondag, en wel om halfnege soggens, gehou is. Met die aanbreek van die wintermaande het die gemeente toe na die Hoërskool Die Fakkel verhuis, waar albei dienste op die gewone tye in 'n saaltjie gehou is.


Die NG gemeente Balfour is ’n gemeente van die Nederduitse Gereformeerde Kerk op die dorp Balfour in Mpumalanga, sowat 50 myl (in die ou taal) oos van Johannesburg aan die spoorlyn na Durban en die N3 nasionale pad. Dis geleë tussen die dorpe Heidelberg, Gauteng, en Greylingstad in landelike en vooruitstrewende gemeenskap, tipies hoëveld en omring deur rante en goed beboude plase. Die gemeente ressorteer onder kerk se Sinode Hoëveld. Oorspronklik was Balfour 'n deel van die gemeente Heidelberg, maar met die afstigting van Greylingstad in 1909 het dit onder laasgenoemde geressorteer totdat dit in die donker oorlogsjare in 1940 tot 'n selfstandige gemeente afgestig is. In geloofsvertroue het die ongeveer 700 lidmate die pionierswerk begin. Onder die toegewyde leiding van ds. P.J. Swart het die moedergemeente 'n sierlike kerksaal met 'n ruim kerkplein as geskenk aan die dogtergemeente oorhandig. Omstreeks 1950 is 'n nuwe kerkorrel aangekoop en is 'n nuwe pastorie, wat £7 000 gekos het, ingewy. Intussen het die gemeente tot 815 lidmate aangegroei. Ná die voltooiing van die pastorie is geld vir die bou van 'n nuwe kerkgebou ingesamel.


Jeffrey Kent Eugenides (gebore 8 Maart 1960) is 'n Amerikaanse skrywer van romans en kortverhale. Hy het internasionale bekendheid verwerf met sy debuutroman The Virgin Suicides (1993). Die Pulitzerprys vir Fiksie is aan hom toegeken in 2003 vir sy roman Middlesex (2002). Laasgenoemde werk handel oor die storie van 'n interseks-persoon wat grootgemaak is as 'n meisie, maar wat die hormonale samestelling het van 'n seun. Hierdie artikel is ’n saadjie. Voel vry om Wikipedia te help deur dit uit te brei.


Boornbergum (Wes-Fries: Boarnburgum) is 'n dorp in die Nederlandse provinsie Friesland. Die dorp lê 2 km suidwes van Drachten en ressorteer onder die munisipaliteit Smallingerland (Wes-Fries: Smellingerlân). Wikimedia Commons het meer media in die kategorie Boornbergum. Hierdie artikel is ’n saadjie. Voel vry om Wikipedia te help deur dit uit te brei.


Frankfurter Allee Straat in Berlyn Aangelê Begin van 18de eeu Herbou Tussen 1950 en 1960 Bedoel vir Padverkeer Die Frankfurter Allee ("Frankfurtse Laan") is een van die oudste verkeersare in Berlyn. Dit is die verlenging van die Karl-Marx-Allee in die rigting van Frankfurt (Oder), maak deel uit van die belangrike federale roetes (Bundesstraßen) 1 (die vroeëre Rykspad of Reichsstraße 1) en 5 en loop oor 'n afstand van 3,6 kilometer deur die Berlynse stadsdele Mitte, Friedrichshain en Lichtenberg. Die straat is oorspronklik in 1708 deur markgraaf Albrecht Friedrich von Brandenburg-Schwedt as militêre pad aangelê. Tussen 1824 en 1872 is die straat, wat die historiese middestad van Berlyn met Frankfurt an der Oder verbind het, Frankfurter Chaussee genoem. 'n Gedeelte daarvan, wat tussen die (destydse) Frankfurter Tor ("Frankfurtse Poort") en die Berlynse stadsgrens geleë was, is op 20 September 1872 volgens 'n kabinetsbesluit hernoem tot Frankfurter Allee. Verdere oostelike seksies van die straat het later hul eie name gekry: Alt-Friedrichsfelde, Alt-Biesdorf, Alt-Kaulsdorf en Alt-Mahlsdorf.


Die Slag van Sandfontein (Duits: Schlacht bei Sandfontein; Engels: Battle of Sandfontein) het op 26 September 1914 tydens die Eerste Wêreldoorlog in Suidwes-Afrika, tans Namibië, tussen die Duitse en Suid-Afrikaanse magte plaasgevind. Sandfontein is 'n heuwel ongeveer 28 km noord van die Oranjerivier, oos van die pad tussen Ramansdrift en Warmbad. Die heuwel is ongeveer 50 meter hoog en daar was drie fonteine by die heuwel. Die Suid-Afrikaners was deur luitenant-kolonel Grant aangevoer. Die Duitsers se bevelvoerder was kolonel Von Heydebreck. As gevolg van die sluipmoord op aartshertog Ferdinand van Oostenryk in Sarajewo, het Oostenryk op 28 Julie 1914 oorlog verklaar teen Serwië . Op 1 Augustus het Duitsland oorlog verklaar teen Rusland en op 3 Augustus teen Frankryk. Groot Brittanje het op 4 Augustus oorlog verklaar teen Duitsland. Op 7 Augustus het Brittanje Suid-Afrika versoek om Deutsch-Südwestafrika (Duitswes) in te neem en veral om beheer te verkry oor die radiosenders in Windhoek, Lüderitz en Swakopmund. Die Botha-kabinet het op 10 Augustus ingestem, op voorwaarde dat slegs vrywilligers gebruik word en dat die Parlement die optrede goedkeur.


Die NG gemeente Vredefort is 'n gemeente van die Nederduitse Gereformeerde Kerk in die noorde van die Vrystaat. Die distrik Vredefort was vroeër deel van die distrik Kroonstad. Die afstand na die naaste dorp vir sake- en kerklike doeleindes was groot; daarom het die inwoners ’n kommissie benoem, bestaande uit F. van Niekerk, Jac. Scheepers en H. Malan, om na ’n geskikte terrein vir ’n dorp te soek. Daar was wel geskikte plase, maar die eienaars wou nie verkoop nie sodat Scheepers verplig was om sy gedeelte van die plaas Vischgat vir ’n dorp af te staan. Die ander gedeelte het aan ’n sekere Henning behoort, en hy het dit ook afgestaan. Erwe is opgemeet en in 1876 is ’n aantal verkoop. In 1877 het H.J. Morkel, Volksraadslid, toestemming gevra by die Raad om Vischgat tot dorp te verklaar, maar die versoek is geweier. In 1879 is die Volksraad weer genader. Die raad het ’n kommissie aangestel om ondersoek in te stel. Hoewel die kommissie ’n gunstige verslag ingedien het, het die Volksraad in 1880 weer geweier.


Die Churchilldam verskaf saam met die Impofudam, die Kougadam, die Loeriedam en die Groendaldam water vir huishoudelike en nywerheidsgebruik aan die stedelike gebied van Gqeberha (voorheen Port Elizabeth). Die Churchilldam is in die Kromrivier, oos-suidoos van Kareedouw, suid van die pad deur die Langkloof (R62) en aan die noordelike helling van die Kareedouwberge. Die damperseel is 100 km wes van Gqeberha by 34° 00' suid en 24° 29' oos. Die dam het 'n kapasiteit van 35 miljoen m³, 'n walhoogte van 43 m, 'n maksimumoppervlakte van 2 492 km² en 'n sluis van 12 m. Swaartekrag bring die water met 'n pyplynstelsel na die stad. Gedurende die 1930's het Port Elizabeth vinnig gegroei. George Begg, die stadsingenieur, het die plan vir 'n dam in die Kromrivier voorgestel, omdat dit die naaste rivier was met baie en goeie water. Alhoewel reeds in 1936 met die bouprojek begin is, is dit eers na die Tweede Wêreldoorlog voltooi. In 1942 is besluit om dit na Winston Churchill te vernoem as erkenning vir sy groot rol tydens die oorlog.


'n V8-enjin is 'n V-enjin met agt silinders gemonteer op die krukas in twee stelle (of banke) van vier silinders elk. In die meeste gevalle is die banke op 'n reghoek (90°) met mekaar ingestel, maar soms op 'n nouer hoek, met al agt suiers wat 'n gemeenskaplike krukas aandryf. In sy eenvoudigste vorm, is dit basies twee inlynviersilinderenjins wat 'n gemeenskaplike krukas aandryf. Maar hierdie eenvoudige opset, met 'n enkelvlakkrukas, het dieselfde sekondêre dinamiese wanbalansprobleme as twee reguit-4s, wat in vibrasie toeneem met groter enjinverplasings. Om hierdie rede gebruik die meeste V8s sedert die 1920's swaar teengewigte op die krukas om hierdie vibrasies uit te skakel. Dit lei tot 'n enjin wat gladder as 'n V6 loop, terwyl dit natuurlik heelwat goedkoper is as 'n V12-enjin. Die meeste wedren-V8s gaan voort om 'n enkelvlakkrukas te gebruik, want dit kan vinniger versnel en beskik oor meer doeltreffende uitlaatstelselontwerpe. V8-enjins word in 'n wye verskeidenheid motors gebruik, meestal in meer kragtige segmente, soos byvoorbeeld die Amerikaanse spiermotors, en ook in sportmotors, luukse motors, bakkies, en groter sportnutsvoertuie.


Die Usambaraviooltjie (Saintpaulia ionantha) is ’n spesie plante uit die familie Gesneriaceae. Die spesie kom van nature voor in die Usambaraberge in Tanzanië, vandaar die Afrikaanse naam. In Oos-Afrika kom nog sowat 20 spesies voor in dieselfde genus, wat in Engels African violets genoem word. Dit is ’n uitstekende huisplant, maar die S. ionantha wat natuurlik voorkom, word geklassifiseer as byna bedreig. Die blomme van die wilde spesie is blou-pers. Daar is egter kultivars ontwikkel met wit, pienk, rooi, tweekleurige en dubbele blomme. Die blare is in ’n rosetvorm. Die Usambaraviooltjie kan voortgeplant word deur blaarsteggies: ’n blaar kan in stukkies van sowat 1 x 1 cm geknip word. Elke stuk moet ’n aar bevat. As die stukke in vogtige grond geplant word, sal hulle ná ’n ruk wortels ontwikkel. As die blare klein is en teenmekaar sit, moet die plant verplant word. Fosfaat kan by die water gevoeg word om blomgroei aan te moedig. Longman, David. Gesonde Huisplante, Stap vir Stap Geïllustreer, J.L. van Schaik, Pretoria. 1992.


Hierdie artikel beskryf die Kaapse luiperd in die besonder, nie die Afrikaluiperd (Panthera pardus pardus) oor die algemeen nie. Die Kaapse luiperd (voorheen Panthera pardus melanotica, word tans nie erken nie, soms verkeerdelik geklassifiseer Leopardi capensis), voorheen bekend as die bergtier of tier, word beskou as die hoofroofdier van die Fynbosstreek. Daar bestaan nogal heelwat gesprekvoering oor die aantal subspesies van die luiperd. Die Kaapse luiperd is 'n subspesie van die luiperd (Panthera pardus) "in wording": navorsing word nog gedoen om vas te stel of hierdie luiperd inderdaad voldoende geneties verskil om as 'n subspesie verklaar te word. Die Kaapse luiperd is baie kleiner as die gemiddelde Afrikaluiperd en daar is nie baie van hom oor nie. As hierdie luiperd die subspesiestatus sou kry is die afdwing van beter beskerming moontlik. Nou is dit lastig omdat hierdie luiperd vandag slegs as nog 'n 'gewone' luiperd beskou word en dus (nog) nie bedreig genoeg geag word vir enige daadwerklike aandag nie. Volgens die Afrikaanse Kinderensiklopedie word die verspreidingsgebied in 1959 so verwoord: Hierdie luiperdsubspesie is vandag te vinde in die uitgestrekte Kaapse Plooiberge.


Die jukka of Yucca gigantea (ook genoem die Yucca elephantipes, Yucca guatemalensis ens.) is ’n spesie wat inheems is aan Belize, Costa Rica, El Salvador, Guatemala, Honduras, Nicaragua en die oostelike deel van Mexiko. Die plante kan in gematigde streke gekweek word en kan selfs strawwe ryp verduur. Binnenshuise plante kan glad nie saad ontwikkel nie omdat die jukka net deur ’n sekere soort mot in hul natuurlike habitat bestuif kan word. Hoewel dit tot 9 meter hoog en 4,5 meter breed kan word, is dit meestal sowat 6 meter hoog. Dit kan ’n dik, enkele stam hê, of verskeie stamme wat uit ’n dik basis loop wat soos ’n olifantpoot lyk. Die blare is styf, puntig en tot 1,2 meter lank. In die somer word wit blomme gevorm, gevolg deur bruin, vlesige vrugte wat ovaalvormig en tot 2,5 cm lank is. ’n Paar kultivars is ontwikkel, soos: Yucca gigantea 'Artola Gold' Yucca gigantea 'Jewel' Yucca gigantea 'Puck' Yucca gigantea 'Silver Star', ’n plant met gestreepte blare Die blomme word as bestanddele in resepte gebruik vanweë hul bitter smaak.


Die Suzuki Swift is 'n superminimotor wat sedert 2000 deur Suzuki in Japan vervaardig word. Voor dit was die "Swift"-kenteken aangebring op die Suzuki Cultus in talle uitvoermarkte. Die Suzuki Swift se bemarking en vervaardiging het in 1985 begin as 'n herkentekening ("rebadge") van die Suzuki Cultus, 'n supermini (of subkompak) wat wêreldwyd vervaardig en bemark is oor drie geslagte en vier bakkonfigurasies: 'n driedeur-luikrug, vierdeur sedan, vyfdeur-luikrug en tweedeurafslaankap, en het die Suzuki G-enjinfamilie ingespan. Die Swift is in die Japannese plaaslike mark as die Cultus bemark, en elders as die Suzuki Swift, Suzuki Forsa, Suzuki Jazz, Chevrolet Swift, Chevrolet Sprint en Sprint Metro, Geo en Chevrolet Metro, Pontiac Firefly, Maruti 1000, Holden Barina en Subaru Justy. Weergawes van die tweede geslag Cultus is ook tot 2007 in Indië geproduseer, en die motor is tans steeds in produksie in Pakistan en China. "Spied! Next-Gen 2011 Suzuki Swift Shows Off Its Button Nose; Bound for U.S. – WOT" (in Engels). Wot.motortrend.com. Geargiveer vanaf die oorspronklike op 24 Augustus 2010.


Wooldridge is 'n gehug in die Ngqushwa Plaaslike Munisipaliteit van die Oos-Kaap in Suid-Afrika. Dit is 16 km oos van Peddie geleë en het in die 19de eeu ontstaan uit 'n nedersetting van veterane van die Duitse Legioen. Lys van dorpe in Suid-Afrika "Hoofplek Wooldridge". Sensus 2011. Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.


Die Coetzenburg-stadion is 'n veeldoelige sportstadion in Stellenbosch, Suid-Afrika. Die stadion word deur die Universiteit Stellenbosch besit en bestuur. Die stadion word deur beide Santos Kaapstad vir die Premier Sokkerliga en die Universiteit Stellenbosch vir die Vodacom-liga gebruik. Dit is langs die Danie Craven-stadion geleë. Amptelike webtuiste Geargiveer 3 Junie 2010 op Wayback Machine Wikimedia Commons het meer media in die kategorie Coetzenburg-stadion. Hierdie artikel is ’n saadjie. Voel vry om Wikipedia te help deur dit uit te brei.


Die sambreelden (Pinus pinea) is 'n indringerplant en keëldraende boom wat tot 30 m hoog kan word en in Kaapstad en omgewing voorkom. Die boom is deur vroeë setlaars na die Kaapse Skiereiland ingevoer en is nie 'n aggressiewe indringerplant nie. Daar is ook 'n geïsoleerde groep net suid van Lesotho. Die boom staan ook bekend as die kroonden. Die boom groei in bergfynbos en grasveld. Die bas is rooierig en diep gegroef. Die blare is naaldagtig en in pare gedra. Die vroulike keëls word ryp tot hul grys is. Die saad word deur die gryseekhoring en mense geëet. Alfabetiese lys van Suid-Afrikaanse bome Lys van indringerplante in Suid-Afrika Butchart, Duncan: Natuurlewe van Suid-Afrika, Struik Nature. 2012. ISBN 978-1-4317-0248-0 Wikimedia Commons het meer media in die kategorie Sambreelden. Wikispecies het meer inligting verwant aan Sambreelden Hierdie artikel is ’n saadjie. Voel vry om Wikipedia te help deur dit uit te brei.


Die Hyundai Excel (Koreaans: 현대 엑셀) is 'n subkompakte motorvoertuig wat van 1985 tot 2000 deur die Suid-Koreaanse vervaardiger Hyundai vervaardig is. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Ermelo is die vierde oudste gemeente in die Nederduitse Gereformeerde Kerk se Oostelike Sinode, die 13de oudste in die destydse Transvaal en een van die honderd oudste steeds bestaande NG gemeentes. Die gemeente is in die jaar 1870 gestig deur ds. Frans Lion Cachet en deur hom as konsulentsgemeente bedien tot sy vertrek uit Transvaal in 1873. Gedurende die eerste 10 jaar van haar bestaan was daar nog geen dorp nie, maar is die dienste gehou op verskeie sentraal geleë plase, onder meer Kranspoort, Onverwacht en Oshoek. Ds. Cachet het na die gemeente verwys as "Ermelo aan de Vaalrivier". Die dorp, wat nie aan die Vaalrivier geleë is nie, is in die jaar 1880 gestig. Soos op die meeste ou Transvaalse dorpe het hier ook ’n Hervormde gemeente bestaan wat in die jaar 1886 met die NG gemeente verenig het, maar later weer afsonderlik voortgegaan het. Ná die vertrek van ds. Cachet tree as konsulent van die gemeente op di. H.L. Neethling, J.G. Kriel, D.F. Bosman en H.J. Neethling. Ds.


Die NG gemeente Bremersdorp was een van twee gemeentes van die Nederduitse Gereformeerde Kerk in Swaziland (nou Eswatini), maar dit is ingelyf by die enigste oorblywende gemeente in dié land, Goedgegun. Die gemeente se middelpunt was op Manzini, wat vroeër as Bremersdorp bekendgestaan het. Op 14 Oktober 1944 is die gemeente gestig. Maar die wyk Bremersdorp het uitgebrei gelê en dit het spoedig geblyk dat die leraar van Chrissiesmeer nie die werk hier behoorlik kan doen nie. Toe is in medewerking met die Ring van Lydenburg besluit om die res van Swaziland wat onder die gemeente van Barberton geressorteer het ook onder Bremersdorp te sny. Die gemeente van Bremersdorp het toe die hele deel van Swaziland ingesluit wat noord van die Usuturivier Iê, 'n baie groot en uitgestrekte gebied. Prop. C.J. van den Berg het toe tydelik die gemeente bedien, maar het 'n beroep na Sabie aangeneem. 'n Beroep is op ds. J.P. Joubert van Lydenburg uitgebring en hy het die beroep aangeneem. Hy was geen onbekende nie aangesien hy tevore die gebied bearbei het toe hy leraar van Chrissiesmeer was. In September 1949 is hy bevestig.


Naguib Mahfouz (Arabies: نجيب محفوظ Nagīb Maḥfūẓ, IPA: [næˈɡiːb mɑħˈfuːzˤ]; 11 Desember 1911 – 30 Augustus 2006) was 'n Egiptiese skrywer wat in 1988 die Nobelprys vir Letterkunde ontvang het. Hy is beroemd vir die manier waarop hy die Arabiese taal se letterkunde gemoderniseer het. Hy is een van die skrywers van die Arabiese taal wat die letterkundige temas van eksistensialisme ondersoek het. Lys van Egiptiese skrywers "The Nobel Prize in Literature 1988" (in Engels). Nobelprize.org. Geargiveer vanaf die oorspronklike op 2 Julie 2018. Besoek op 7 Oktober 2017. Wikimedia Commons het meer media in die kategorie Naguib Mahfouz. Hierdie artikel is ’n saadjie. Voel vry om Wikipedia te help deur dit uit te brei.


Sandlane is 'n nedersetting en grenspos in Eswatini op die grens met Suid-Afrika; aan die Suid-Afrikaanse kant is die grenspos bekend as Nerston. Die grenspos is tussen 08:00 en 18:00 oop. Die nedersetting lê op die MR19-pad 40 km suidwes van die hoofstad van Eswatini, Mbabane. (en) Department of Home Affairs - South African Ports of entry Fitzpatrick, M., Blond, B., Pitcher, G., Richmond, S., and Warren, M. (2004) South Africa, Lesotho and Swaziland. Footscray, VIC: Lonely Planet.


Platjan is 'n grenspos in die Limpopoprovinsie, tussen Suid-Afrika en Botswana. Dit is oop tussen 06:00 en 18:00. Die grenspos staan aan die Botswanakant ook bekend as Platjan. Grensposte van Suid-Afrika Koördinate: 22°29′08″S 28°50′01″O / 22.4855°S 28.8337°O / -22.4855; 28.8337 (Platjan grenspos) Hierdie artikel is ’n saadjie. Voel vry om Wikipedia te help deur dit uit te brei.


Onverwacht is 'n grenspos in KwaZulu-Natal tussen Suid-Afrika en die suide van Eswatini. Onverwacht Grensposte van Suid-Afrika (en) Webblad – South African Ports of Entry Hierdie artikel is ’n saadjie. Voel vry om Wikipedia te help deur dit uit te brei.


Die Inandadam is 'n gravitasie-grondvultipe dam geleë in die Mgenirivier by Hillcrest in KwaZulu-Natal, Suid-Afrika. Die dam is in 1989 voltooi met 'n wal wat 65 m hoog is en 'n bakmaat van byna 242 miljoen m3. Die hoofdoel van die dam is vir huishoudelike en nywerheidswater. Lys van grootste damme in Suid-Afrika


Middel-Letabadam is 'n dam naby Giyani in die Limpopoprovinsie, Suid-Afrika. Dit is in 1984 geopen. Tiyani is 'n nedersetting op die oewer van die dam geleë. Lys van grootste damme in Suid-Afrika List of South African Dams